text:
Thursday, 28 May 2015
अंबर
“Mr. Jha, your leave has been sanctioned. You can proceed for leave. Have a great journey.” इ ई-मेल पढैते सुमनजी के मोन खुशी से मयुर सन नाच लागल । सुमनजी नोयडा क एकटा इंजिनियरिंग कालेज में बीटेक(ईसीई) प्रथम सेमेस्टर के छात्र छलाह । दुइए मास पहिने त हिनकर एडमिशन एत भेल छलैन, किंतु ओ अपन क्षेत्र सं पहिल बेर बाहर आयल छलैथ आ इंजिनियरिंग में प्रवेश के बाद इ पहिल दूर्गापूजा ! गाम कोना नै जायब ! आ गामों में त मां-बाबू-बहिन, दोस्त-महिम सेहो सब त आंखि पाथने अछि हिनका देख लेल । ई सब सोचैत-सोचैत सुमनजी के पुरना गप्प सब मोन पर लगलैन ।
बचपने सं ओ एकटा औशत मेधा के छात्र छलाह । साधारण परिवार के बालक, आ घर में पढ में सभसं बेस होसगर । स्वाइत परिवार आ सर-कुटुमैति में लोक सब हिनका में बाबू-इंजिनियर आदि बन के आश लगाब लागल । जखन इ मैट्रीक क परीक्षा प्रथम श्रेणी में निक नंबर सं उत्तीर्ण केलैथ त ओ आश के बल भेटल आ हिनका सीएम साईंस कालेज में इंटर(गाणित) संकाय में प्रवेश भेट गेलैन । इंटर क पढाई के दौरान हिनका में इंजिनियरिंग कर के महत्वाकांक्षा बलवंत होइत गेल । ओ दरिभंगा में एकटा कोचिंग सेहो पकैर लेलैथ आ १२वी के परीक्षा संगे जेईई(मेन) के परीक्षा में सेहो बैसलाह । किंतु औशत छात्र के विडंबना होई अछि कि ओ नै आरे होइ अछि आ नै पारे ! जेईई(मेन) में ठीक ठाक कहल जाइ बला रैंक भेटक छलैन्ह किन्तु एतेको निक नै जे जेईई(एड्वांस) के लेल उत्तीर्ण कहल जाय अथवा एन.आई.टी अथवा कोनो अन्य टाप इंजिनियरिंग कालेज में प्रवेश भेटैन्ह । अत: हिनको लग वैह विकल्प छल जे बहुत पाछां रैंक बला सब के लेल सेहो खुजल छल, अर्थात अन्य प्राईवेट इंजिनियरिंग कालेज ।
यद्यपि हिनका इहो देखना गेलैन जे हिनका सं बहुत पाछु रह बला एसी/एसटी कोटा के क्षात्र सब के एन.आईटी में प्रवेश भेट रहल छल। इ बात हिनका दूध में मांछी सन बुझना गेल छल । हिनकर मोन कुंठित होमय लागल छल । ताहिपर सं परिवार-समाज क प्रश्नवाचक द×ष्टी हिनका आर बेसी विचलित करय लगलैन । किछु गोटे राय देलखिन जे एहि बेर छोड़ आ पटना/दिल्ली जा क तैयारी कर ग, अगिला बेर आईआईटी/एन.आईटी में एडमिशन भैये जेत । सुमनजी के मोन एहि उहापोह में छल ताहि बीच हुनका यार कक्का सं भेट भ गेलैन जे छुट्टी में गाम आयल छलैथ । ओ हिनका बुझेलखिन जे हौ, तोहर जे स्थिति छ: ताहि में कोन गारंटी जे अगिला बेर तोरा आईआईटी/एन.आईटी में एडमिशन भैये जेत ? आ जौं नै भेटल त इंजिनियरिंग कर के सपनो पर कुठाराघात भ सकै छ: । ताहि सं निक अछि जे तोहर रैंक निक छ: आ कोनो नीक प्राईवेट इंजिनियरिंग कालेज में ईसीई/सीएस आदि संकाय में प्रवेश भेट जेत। आ एहन ठाम प्रवेश भेला पर एजुकेशन लोन भेटबा में कोनो भांगट नै रहत। आ ओहि सलाह के परिणामस्वरूप आई सुमनजी एत बीटेक क रहल छैथ । इ सब सोचैत सोचैत सुमनजी के पता नै कखन आंखि लागि गेलैन ।
नियत समय पर सुमनजी गाम पहूंचला । गाम में यार-दोस्त, मां-बाबू-बहिन-पितियाइन सभ सं भेंट कय क मोन हर्षित भेलैन । यार दोस्त में कनि हवा-पाईन सेहो छोड़लैथ किंतु एन.आई.टी में प्रवेश नै भेटै के कुंठा अखनों धरि कहीं हिनका मोन में अटकल छल जे कखनो क हिनका मोन के विचलित क देइत छलैन ।
सतमी के सांझ में ओ दुर्गास्थान मेला में गेलैथ त अचानक हिनकर नजैर एकटा श्यामवर्णीय ६ फ़िट के छौंरा पर गेल जे फ़ुकना-पिपही बेच रहल छल । ’अंबर’ यैह नाम छल ओकर । अचानक ओकरा एहि अवस्था में देख सुमनजी के ह×दय द्रवित आ ग्लानित होमय लागल । ओ ओकरा सं नजैर चोरा क एम्हर आम्हर घुमय लगला किन्तु ध्यान हिनकर ओकरे पर टांगल छल । पुन: किछु पुरान गप्प मोन पड़ लगलैन ।
ओ स्कूल में हिनके संगे पढै छल, किन्तु १०वी के बाद कहियो भेंट नै भेल छल । भगवान जनैथ मैट्रीक पासो केने छल कि नै ! ओ बचपने सं लंबा छल, पैघ-पैघ केस राखै छल, श्यामवर्णीय छल आ देख में खास नै छल, किन्तु तैयो स्कूल में ओ अपना के अमिताभ बच्चन कहै छल, आ स्वाईत आनो बच्चा सब ओकरा व्यंगात्मक रूप सं या डरे अमिताभ बच्चन कहै छल । ओहो Schedule Cast छल आ पढै में बज्र भुसकौल (शायद अपन परिवेश के कारण अथवा शायद भगवान ओकरा ओहने बनेने छलखिन) । तथापि ओकरा stipend भेटनाई ओहि समय में हिनका समझ में नै आबै छल । आइ ओकरा ऐ स्थिति में देख क सुमनजी के मोन में होमय लागल जे कदाचित एकर कोनो मजबूरिए हेतै जे इ पढ के बयस में इ छोट छिन धंधा क क जीविका कमेबाक प्रयास क रहल अछि ! दू-चारि दिन बाद बाजार जैबा क क्रम में ओ फ़ेर सुमनजी सं टकरा गेल । सुमनजी कन्नी काटि क निकैल जाय चाहय छलखिन किन्तु अंबरे हिनका टोकलक : - “की दोस कि हाल चाल?” फ़ेर कुशल-क्षेम के बाद गप्प क क्रम में ओ बतेलक जे “कि बताबियौ दोस, पढ में त हम कहियो ठीक छलियौ नै। कहुना थर्ड डीविजन से मैट्रीक पास केलौं तै के बाद बाबू सुशील डाक्टर साहब लग काज पर लगा देलकौ ओत्तै साफ़-सफ़ाई के काज करै छी आ कंपाउंडरी सेहो सीख रहल छी । तों त आब मस्त इंजीनियरिंग क रहल छैं, आ करौ किए नै, बचपने सं पढै बला बच्चा छलैं” इत्यादि । गप्पक क्रम में सुमनजी के मन:स्थिति सामान्य होइत गेलैन आ अंतत: ओ ओकरा सं फ़ुकना बेचै बाली बात पुछिए लेलैथ। ओ उत्तर देलक: “देखही दोस, हम भेलौं मुर्ख गरीबहा लोक, ई मेले-ठेले में त दू टा उपरी आमदनी कमाय के मौका होई अछि से मौका कोना क गंवाबी । आ बात जहां धरि इन्जोय कर के अछी त मेला में उपस्थितिए इन्जोय के गवाही बनि जाय अछि । किछु लोक मेला में खरीद क इन्जोय करै अछि, हमरा सन लोक बेच क ।
अंबर सं बात केला उत्तर आ ओकर खुशगवार मिजाज देख के पश्चात सुमनजी के आत्मग्लानी समाप्त भ गेल छल । ओ सोचै लागल जे अंबरा के परिस्थिति जे भी देलकै अछि ओकरा ओ अपन मौका बुझि सहर्ष स्वीकार केलक अछि आ आनंदपूर्वक अपन कर्म क रहल अछि । त परिस्थिति हमरा त एकरा सं बड्ड निक मौका देने अछि अपन कर्म कर लेल आ अपना आ समाज के बहुत किछु देब लेल । आब सुमनजी के आत्मा सं आईआईटी/एन.आई.टी में प्रवेश नै भेट के बोझ सेहो उतरि गेल छल । ओ प्रण केलैथ जे ओ बीटेक के पढाई परम लगन सं करता आ अपना के पैघ सं पैघ मुकाम पर स्थापित कर के प्रयत्न में कोनो भांगट नै रह देथिन । संगहि एससी/एसटी के प्रति वैमनस्य के भावनों समाप्त भ गेल छल । सुमनजी के आब इ एहसास भ गेल छल जे ’अंबर’ सन कतेको अछि जे परिवेश के मारल अछि आ एहन लोक के किछु विशेष सुविधा भेट में कोनो अतिस्योक्ति नै अछि । आब हिनकर मोन ओहिना शांत आ ताजा भ गेल छल जेना बवंडर के बाद मेघ पड़ला उत्तर सब साफ़ आ ताजा भ जाई अछि ।
०४.०५.२०१५
Subscribe to: Post Comments (Atom)


c: text/html

text:
दक्षिण भारतीय राज्य कर्नाटकक राजधानी बेंगलुरु मे 25 दिसम्बर ... बृहस्पति दिन विद्यापति समारोह होबए जा रहल अछि. समारोहक आयोजन विद्यापति मैथिली परिषद्, बेंगलुरु केर तत्वाधान मे भs रहल अछि. बेंगलुरु मे कन्नडिगा बिहार समाज अछि . कन्नडिगा बिहार समाज एहिठाम 'राजेन्द्र प्रसाद मेमोरियल ट्रस्ट' के तहत विभिन्न तरहक साँस्कृतिक कार्यक्रम चलबैत अछि जाहि मे दुर्गापूजाक आयोजन विशेष प्रसिद्ध अछि . मुदा एहि साल किछु वैचारिक एवम् राजनैतिक मतभेद के कारणे ई दू भाग मे बँटि गेल ओहि मे सँ एकटा ग्रुप श्री हरिश्चन्द्र झा केर अध्यक्षता मे एहि कार्यक्रमक आयोजन कय रहल अछि.
कार्यक्रम के सन्दर्भ मे विशेष जानकारी के लेल सम्पर्क क सकय छी-
(Opp. Kanteerava Studio Road)
Bengaluru- 560 022
98450 52066 & 98452 02215
रिपोर्ट- कुन्दन कुमार मल्लिक,

robotstxt: allowed

filter: keep


text:
घेरा डालो डेरा डालो
समिति के कहनाय छै मिथिला में जे बाढि़... सुखाड़... बिजली आओर पलायन के जे समस्या छै ओकर समाधान अलग राज्य बनले पर भs सकय अ. अलग राज्य बनवा के बादे मिथिलाक विकास संभव अछि. अखन धरि सभ राजनीतिक दल राजनीति कए एहिठामक लोक के ठगैत रहल. ई इलाका दोसर इलाका के तुलना में बेसि पिछड़ल रहल. लोकक समस्या परेशानी दूर करय के लेल सही मायने में प्रयास नहिं कएल गेल. लोक सं खिलवाड़ कएल गेल. वोट लेबय लेल दस तरहल भरोसा... वायदा कएल गेल मुदा लोक के हाथ में कि आएल ... किछ नहिं. विकास त छोड़ु उल्टा ऐहन भेल जे स्कूल कॉलेज में जे मैथिलीक पढ़ाई होयत छल कई ठाम बंद भ गेल. स्कूल में जखन पढ़ाई नहिं होयत त लोक ओहि भाषा के जानथिन्ह कोना. दोसर के छोड़ु हमर केवटी, दरभंगा गाम में सौ में सं नब्बे टा बच्चा मैथिली में बात नहिं करय छथिन्ह. कोनो स्कूल में पढ़ाई नहिं होय छै. अंग्रेजी स्कूल में तं मैथिली बोलला पर मुर्गा बना देल जाय छै. ई हाल हमरे गाम के नहि अछि ...मिथिला के बेसि गाम में अहां के इहे हाल मिलत. नहिं पढ़ाई होय छै आओर लोक सेहो नहिं पढ़य लेल चाहय छथिन्ह. पढला के बाद जखन मैथिली में कोनो काजे नहिं भेटत त पढ़ि कs कि करब. पढ़िओ लेब तs दरभंगा... मधुबनी... समस्तीपुर... पूर्णिया सभ ठाम एकोटा दोकान... दफ्तर... फिल्म के नाम... ट्रेन के नाम.. बस के नाम मैथिली में नहिं मिलत. दोसर त छोड़ु ई जे आंदोलन चलि रहल अछि ओकर नारा अछि डेरा डालो...घेरा डालो.
2 comments:
bullshit. Only our attitude can change Mithila and maithili scenario. Hoe many state we need now? After Jharkhand now Mithila? Why cant we think about the unity rather than destruction and separatism. Angrejk divide and rule s ekhani dhari ham sabh prabhavite chhi. chhoDu chhodu i dhvansatmak pravritti. je jata baisal chhi, mithila lel mithilavasi coondtructuve tarika se sochi, mithila badalat, ham sabh badalab, maatr ekara le attitudnal change is required.ReplyDelete
हितेन्द्रजी क्षमा चाहब, मुदा अहाँ सs इ अपेक्षा नहिं छल जे अहाँ एहि तरहक विनाशकारी बात'क समर्थन करब। आखिर भाषा आ जाति'क आधार पर राष्ट्र'क कतेक टुकडा करब। अहाँ कोन आधार पर अलग मिथिला प्रांत'क समर्थन कय रहल छी, की इ माँग वास्तविकता'क धरातल पर अपन सार्थकता सिद्ध कय सकैत अछि? की मैथिली-मैथिली कयला स मिथिला आ मैथिली'क विकास भs जायत? झारखण्ड जेकर राजकीय कोष लाभ के साथ खुजल छल आई ओ नेता लोकनि के लूट-खसोट सs नुकसान में चलि रहल अछि। एखनो आम झारखण्डी'क जीवन में कोनो परिवर्त्तन नहिं भेल अछि। अलग प्रांत'क निर्माण स त किछु आओर नहिं होयत मुदा नेता लोकनि कें एकटा नवका दोकान खुजि जेतन्हि।ReplyDelete
रहल बात मैथिली भाषा'क विकास के तs एहि सन्दर्भ में श्री हरिमोहन झा'क बात मोन परैत अछि जे यदि कोनो भाषा में दम हेतैक त ओ विकास'क लेल केकरो मोहताज नहिं रहतैक, आओर हाँ यदि ओहि में सामर्थ्य नहिं हेतैक तs ओकरा विलुप्त होमय से सेहो केओ नहिं बचेतैक। मिथिला आ मैथिली'क एहि दुर्दषा'क मुख्य कारण किछु आओर नहिं, कारण स्वयं मैथिल सभ छथि। आई जे दम्पत्ति शहर में बसि चुकल छथि हुनका सभ केँ मैथिली बाजय में लाज होयत छन्हि। बात एतय खतम नहिं होयत अछि ओ अपन धिया-पूता सभ केँ केवल अँग्रेजी आ हिन्दी तक सीमित राखैत छथि। देखल जाउ तs नव पीढी में कतेक एहन छथि जे मैथिली नहिं बाजि सकैत छथि। एकर उत्तरदायी के? की इ सभ मैथिली के एहि स्तिथि के लेल उत्तरदायी नहिं छथि? की एहि तरहक मनोवृत्ति अलग राज्य बनउला सs समाप्त भs जायत?
आशा अछि जे अहाँ एहि विषय पर गम्भीरता सs सोचब। अपनेक जवाब'क प्रतीक्षा रहत!
सादर-
कुन्दन कुमार मल्लिक,
बंगलोर, सम्पर्क- +91-9739004970,
ई-मेल- kkmallick@gmail.com


text:
पटना। पिछला एक दशक मे बिहार मे समृद्धि आयल अछि, मुदा राष्ट्रीय औसत स बिहार एखनो बहुत पाछु अछि। बिहारक संदर्भ मे जखन कोनो आंकडा सामने अबैत अछि त वर्तमान क उत्साह स बेसी भूत क वास्तविकता डरा दैत अछि। हर रिपोर्ट मे इ गर्व करबा लेल भेट जाइत अछि जे पिछला आंकडा स ताजा आंकडा आगू अछि, मुदा पिछला आंकडा एतबा नगण्य अछि जे आगू बढलाक बावजूद देश क अन्य राज्यक कतार मे सबस पाछु ठार देखाइत छी। मकान, पारिवारिक सुविधा आ परिसंपत्ति पर जारी 2011 क जनगणना क आंकडा बिहार मे आयल बदलाव कए खुलासा केलक अछि। एहि मे साफ तौर पर कहल गेल अछि जे बिहार मे पैघ संख्या मे मकान बनल अछि। लोक पहिने स कहीं बेसी प्रकाश लेल बिजली आओर भानस लेल एलपीजी क उपयोग करि रहल छथि। रेडियो क उपयोग घटल अछि मुदा टीवी आ इंटरनेट क उपयोग मे बढोतरी दर्ज कैल गेल अछि। पेयजल लेल इनार पर निर्भरता कम भेल अछि आओर हैंडपंप क इस्तेमाल बढल अछि। मुदा बिहार एखनो राष्ट्रीय औसत स बहुत पाछु अछि। बिहार कए एखन बहुत लंबा रास्ता तय करबाक अछि। खुशीक गप त बस इ जे बिहार पाछु नहि जा रहल अछि, बिहार ठहरल नहि अछि, बिहार आगू बढि रहल अछि।
ताजा आंकडा क अनुसार एक दशक मे (2001 स 2011 क बीच) भवन आ मकान मे 43 फ़ीसदी क वृद्धि भेल अछि। एहि अवधि मे गाम क अपेक्षा शहर मे बेसी मकान बनल अछि। एहि अवधि मे परिवार क संख्या मे 35 फ़ीसदी क वृद्धि भेल अछि आ 1.17 फ़ीसदी ग्रामीण परिवार शहरी बनि गेल अछि। रोशनी लेल बिजली क उपयोग करनिहार परिवार क संख्या 10 फ़ीसदी स बढि कए 16 फ़ीसदी भ गेल अछि। हालांकि, राष्ट्रीय औसत (67 फ़ीसदी) क तुलना मे इ काफ़ी कम अछि। दोसर दिस केरोसिन क उपयोग करनिहार क संख्या कनि घटल अछि, तखनो बिजली क कमी क कारण 82 फ़ीसदी परिवार रोशनी लेल केरोसिन क सहारा लैत अछि। भानस लेल गोइठा क उपयोग घटल अछि जखनकि एलपीजी क उपयोग करनिहार परिवार क संख्या (8.07 फ़ीसदी ) बढल अछि। देश भरि मे 29 फ़ीसदी परिवार एलपीजी क इस्तेमाल करैत अछि। बिहार मे बैंकिंग सेवा क उपयोग करनिहार परिवार क संख्या दोगुना भ गेल अछि। 44.40 फ़ीसदी परिवार बैंकिंग सेवा स जुड़ल अछि। 2001 मे एहन सिर्फ़ 21.3 फ़ीसदी परिवार छल। लैंडलाइन टेलीफ़ोन घटन नहि अछि मुदा मोबाइल आ इंटरनेट क उपयोग बढल अछि।
काफी सुधरि गेल अछि बिहार मे लोकक जीवनस्तर
पटना। पिछला एक दशक मे बिहार मे समृद्धि आयल अछि, मुदा राष्ट्रीय औसत स बिहार एखनो बहुत पाछु अछि। बिहारक संदर्भ मे जखन कोनो आंकडा सामने अबैत अछि त वर्तमान क उत्साह स बेसी भूत क वास्तविकता डरा दैत अछि। हर रिपोर्ट मे इ गर्व करबा लेल भेट जाइत अछि जे पिछला आंकडा स ताजा आंकडा आगू अछि, मुदा पिछला आंकडा एतबा नगण्य अछि जे आगू बढलाक बावजूद देश क अन्य राज्यक कतार मे सबस पाछु ठार देखाइत छी। मकान, पारिवारिक सुविधा आ परिसंपत्ति पर जारी 2011 क जनगणना क आंकडा बिहार मे आयल बदलाव कए खुलासा केलक अछि। एहि मे साफ तौर पर कहल गेल अछि जे बिहार मे पैघ संख्या मे मकान बनल अछि। लोक पहिने स कहीं बेसी प्रकाश लेल बिजली आओर भानस लेल एलपीजी क उपयोग करि रहल छथि। रेडियो क उपयोग घटल अछि मुदा टीवी आ इंटरनेट क उपयोग मे बढोतरी दर्ज कैल गेल अछि। पेयजल लेल इनार पर निर्भरता कम भेल अछि आओर हैंडपंप क इस्तेमाल बढल अछि। मुदा बिहार एखनो राष्ट्रीय औसत स बहुत पाछु अछि। बिहार कए एखन बहुत लंबा रास्ता तय करबाक अछि। खुशीक गप त बस इ जे बिहार पाछु नहि जा रहल अछि, बिहार ठहरल नहि अछि, बिहार आगू बढि रहल अछि।


text:
पटना । मुख्यमंत्री नीतीश कुमार कहला अछि जे केंद्र सरकार जेना बिहार क चाउर लेबा मे भेदभाव क रहल अछि एहन भेदभाव केवल बिहार क संग संभव अछि। विधानसभा मे एकटा सवाल क उत्तर दैत मुख्यमंत्री कहला जे अगर इ कहानी उत्तर प्रदेश बा पंजाब क रहिते त ओहि ठामक लोक दलगत भावना स ऊपर उठि कए एकजुट भ केंद्र पर दबाव बना दइतथि मुदा बिहार मे किसान लेल एहन एकजुटता देखबा लेल नहि भेट रहल अछि।
ओ कहला जे राज्य मे पैक्स क माध्यम स शुरू कैल गेल धान खरीद कार्यक्रम मे केंद्र दिस स लगातार भेदभाव भ रहल अछि। भारतीय खाद्य निगम (एफसीआई) दिस स तैयार कैल गेल चाउर कए तेजी स नहि लेल जा रहल अछि। मुख्यमंत्री कहला जे जेतबा तेजी स एफसीआई कए चाउर लेबाक चाही ओ नहि ल रहल अछि। इ बिहार संग भेदभाव अछि । बिहार क चाउर केंद्र कीनबा मे आनाकानी करैत रहल अछि। पिछला सालक चाउर सेहो एखन तक एफसीआई नहि कीनलक अछि। ओ एखन धरि अटकल अछि। नीतीश कहला जे 2012 मे बिहार किसान क धान क खरीद लेल एकटा तंत्र विकसित केने छल। एफसीआई कए ‘क्वालिटी कंट्रोलर जेतबा संख्या मे चाही, ओ नहि अछि। मुख्यमंत्री कहला जे हुनकर सरकार धान क कुटाई लेल मिल क व्यवस्था केलक । पहिने उत्तर प्रदेश आ पंजाब मे बिहार क धान क कुटाई होइत छल। नीतीश कहला जे सरकार चाहैत अछि जे किसान कए ओकर उत्पाद क न्यूनतम समर्थन मूल्य प्राप्त हुए ताहि लेल दलगत भावना स ऊपर भ केंद्र लग आवाज बुलंद करब जरूरी अछि। नेता प्रतिपक्ष अब्दुल बारी सिद्दिकी आरोप लगेलथि जे राज्य मे अनाज क भंडारण क समस्या अछि ताहि स भारी मात्रा मे अनाज सडि जा रहल अछि। ओ कहला जे अगर बिहार क संग भेदभाव भ रहल अछि त विपक्ष सेहो सरकारक संग अछि।
एहि पर खाद्य आ उपभोक्ता संरक्षण मंत्री श्याम रजक कहला जे 18 फरवरी तक बिहार राज्य खाद्य निगम द्वारा 15 लाख टन चाउर मे स एफसीआई कए 11 लाख टन तैयार चाएर उपलब्ध करा देल गेल छल। एफसीआई लग गुणवत्ता नियंत्रक सहित भंडारण क्षमता क अभाव अछि ताहि स तैयार चावउर कीनबा मे अपेक्षित गति नहि आबि रहल अछि। बेर बेर अनुरोध क बावजूद गति धीमा अछि। ओ कहला जे रबी विपणन वर्ष 2012-13 मे राज्य सरकार 5.16 लाख टन गेहूम क खरीद करबाक लक्ष्य रखने अछि एहि मे स 3.78 लाख मीट्रिक टन आवक क बाद एफसीआई कए उपलब्ध करा देल गेल अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
एहन भेदभाव केवल बिहार संग संभव अछि : नीतीश
पटना । मुख्यमंत्री नीतीश कुमार कहला अछि जे केंद्र सरकार जेना बिहार क चाउर लेबा मे भेदभाव क रहल अछि एहन भेदभाव केवल बिहार क संग संभव अछि। विधानसभा मे एकटा सवाल क उत्तर दैत मुख्यमंत्री कहला जे अगर इ कहानी उत्तर प्रदेश बा पंजाब क रहिते त ओहि ठामक लोक दलगत भावना स ऊपर उठि कए एकजुट भ केंद्र पर दबाव बना दइतथि मुदा बिहार मे किसान लेल एहन एकजुटता देखबा लेल नहि भेट रहल अछि।


text:
नयी दिल्ली । पूसा जैविक कृषि शोध संस्थानक स्थान पर स्थापित कैल गेल राजेंद्र कृषि विश्वविद्यालय एहि सालक अंत तक सेंट्रल यूनिवर्सिटी बनि जाएत। केंद्रीय कृषि मंत्री राधामोहन सिंह कहला अछि जे ओना त एहि संस्थान कए केंद्रीय संस्थान बनेबाक सैद्धांतिक मंजूरी 2009 मे देल जा चुकल अछि, मुदा एहि सालक अंत तक एकर हस्तानांतरण क प्रक्रिया पूरा क लेल जाएत। श्री सिंह कहला अछि जे केंद्र एहि संस्थान पर अगिला पांच साल मे करीब 100 करोड टका खर्च करत जेकर आवंटन एहि साल शुरु क देल जाएत। श्री सिंह कहला जे एहि संबंध में हुनकर बिहारक मुख्यमंत्री स तीन बेर वार्ता भ चुकल अछि आ केंद्र आ राज्य सरकारक अधिकारी सेहो कई बेर बैसार केलथि अछि। किछु तकनीकी मामला फंसल छल, जेकरा दूर कैल गेल अछि आ बहुत जल्द एहि संस्थान कए केंद्रीय दर्जा प्रदान क देल जाएत।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text: ऊ अपना आपके मैथिलीक सबसँ बड़का सेवक मानैत छथिन ,मुदा दिमाग मे ई राखने छथिन कि मैथिली हुनकर मुट्ठी सँ बाहर नइ हो ।हुनकर आचरण शुद्धतावादी अछि ,ओ हरदम भाषाक बचेबाक जंजाल खड़ा करता ,जेना कि मैथिली भाषा भाषा नइ होइ परसाद होए आ दसलोक के लेलाक बाद एगारहम लेल बचबे नइ करतै ।ओ अठारहम शताब्दीक वर्णवादी सोइत बाभन छथिन ,जनिकर सब कर्मकाण्ड आ सब संस्कार केवल स्पर्शे धर्म तक ।जें कि कोनो अपरिचित शब्द देखता तें कि गारिक दमकल प्रारंभ क' देता ।ई दमकल कखनो हिंदी दिस ,कखनो भोजपुरी दिस आ कखनो नेपाली दिस गरजैत छैक ,अओ जी बाबू साहेब भाषा आ शब्द अनुभव सँ आबैत छैक नें कि शब्दकोष सँ ।जेकरा जे लिखबाक होए आ जेना लिखबाक होए लिख' दियौ ,यदि दू-चारि टा विजातीय शब्द ,क्रिया ,विशेषण आबैत अछि तखन ओकरा गहूमक खेत मे चमकैत तोरी जेंका किएक ने देखि पाबैत छियैक ।कुनो भाषा केवल शुद्धतावादी कर्मकाण्ड सँ थोड़े चलैत छैेक ,यदि कर्मकाण्डे सँ भाखा चलतै ,तखन पालि,प्राकृत जनमबे ने करतै छल ,तें सरकार ! भाषाक प्रवाह कें मोड़बाक प्रयासो नइ करियौ ,बस एकटा सुधी प्रेक्षक जेंका प्रेक्षण करैत रहियौ ।आ भाषा आ साहित्यक यदि विस्तार हेतै तखन नया-नया शब्द एबे करतै ,नइ विश्वास होए त' विद्यापति सँ पूछू कि ओ ज्योतिरीश्वर लिखित सब शब्द के देकसी मारि के उतारि लेलखिन कि अपना विवेक सँ शब्द पर छेनी-मरिया चलेलखिन ।


text:
मजदूरक इंतजाम करबा मे निर्माण एजेंसी परेशान
बंगाल आ झारखंड स साधल जा रहल संपर्क
पंजाब आ दिल्ली स सेहो होएत मजदूरक आयात
प्रवासी मजदूरक सबस पैघ केंद्र बनत पटना
पटना : मजदूरक पलायन लेल विख्यात बिहार आइ मजदूर संकट स डरायल अछि। देश भरि कए मजदूर मुहैया करेनिहार बिहार क नजरि देश क मजदूर पर टिकल अछि। निर्माण एजेंसी लेल पटना मे मजदूर क इंतजाम करब मुश्किल भ सकैत अछि। छह माह क भीतर एक संग साढ़े तीन हजार करोड़ टकाक क निर्माण कार्य असगर पटना मे शुरू भ रहल अछि। निर्माण कंपनी लग संकट इ अछि जे एतबा पैघ परियोजना लेल थोक मात्रा मे मजदूर क जरूरत होएत, जे कठिन बुझा रहल अछि। एहन मे एजेंसी क नजरि एखने स पश्चिम बंगाल आ झारखंड मे सक्रिय लेबर कांट्रैक्टर पर अछि। ओना पंजाब आ दिल्ली स सेहो पैघ संख्या मे मजदूरक वापसी क संभावना जताउल जा रहल अछि। एहन किछु लेबर कांट्रैक्टर क सक्रियता पटना मे देखल जा रहल अछि। जानकारक कहब अछि जे बिहार लग अपन एतबा मजदूर नहि अछि जे परियोजना कए आपूर्ति कैल जा सकत, एहन मे बिहार खास क पटना आयातित लेबर फोर्स क हब मे तब्दील भ सकैत अछि। पटना मे साढ़े तीन हजार करोड़ रुपये क परियोजना असगर रोड सेक्टर क अछि, जाहि मे मजदूरक काफी जरूरत होइत अछि। भवन निर्माण विभाग क परियोजना कए अगर एहि मे जोडि देल जाए त मामला साढ़े चारि हजार करोड़ क करीब पहुंच जाइत अछि। इ ओहि परियोजना क अतिरिक्त अछि जे एखन पटना मे काफी तेज गति स चलि रहल अछि।
अक्टूबर मे गंगा ड्राइव-वे क काज शुरू हेबाक अछि। लगभग दू हजार करोड़ क एहि भारी-भरकम परियोजना लेल थोक मे मजदूर आ दक्ष मिस्त्री क जरूरत होएत। काज एतबा पैघ अछि जे असगर एहि परियोजना लेल मजदूर आ तकनीकी रूप स दक्ष मिस्त्री क आपूर्ति असगर बिहार स संभव नहि भ सकैत अछि। मजदूरी क रूप मे मोट राशि क फ्लो एहि परियोजना क तहत हेबाक अछि। एहि परियोजना क किछु माह बाद दीघा स्टेशन स एम्स तक एलिवेटेड सड़क क परियोजना पर काज शुरू होएत। सितंबर मे एकर निविदा खुलत। इ परियोजना 1300 करोड़ क छी। एकरा लेल सेहो थोक मे मजदूर आ ट्रेंड मिस्त्री क जरूरत पड़त। एहन मे बिना आयातित श्रमिक कए इ काज सेहो संभव नहि अछि। मीठापुर फ्लाईओवर कए गांधी मैदान स जोड़बा लेल आ फेर आर.ब्लाक होइत हार्डिग रोड उतरबा लेल निर्माण काज सेहो जल्द शुरू हेबाक अछि। एहि ठाम सेहो मोट राशि खर्च हेबाक अछि। एजेंसी लग आयातित मजदूर क बिना कोनो चारा नहि अछि। पूर्व मे पटना रोड प्रोजेक्ट्स क तहत जखन तांतिया कंस्ट्रक्शन पटना मे रोड निर्माण क काज कए आरंभ केने छल तखन ओ पश्चिम बंगाल क मजदूर कए पटना मे लगेने छल। पटना मे एहि नव काज क अतिरिक्त बेली रोड मे बनि रहल फ्लाईओवर आ दक्षिणी हिस्सा मे बनि रहल आरओबी क अतिरिक्त दीघा-पहलेजा पुल निर्माण मे सेहो पैघ संख्या मे मजदूर पहिने स लागल अछि।
रोड आ पुल सेक्टर क काज क अतिरिक्त भवन निर्माण क सरकारी सेक्टर मे सेहो निर्माण कार्य क बहार अछि। थोक मे नव काज शुरू भ रहल अछि आ किछु चलि रहल अछि। नव विधानसभा भवन क निर्माण कार्य पैघ स्तर पर चलि रहल अछि। हाल मे बेली रोड पर बिहार संग्रहालय क पैघ परियोजना क कायार्रंभ मुख्यमंत्री नीतीश कुमार स्वयं केलथि अछि। एहि परियोजना मे सेहो मोट राशि निर्माण काज मे खर्च हेबाक अछि आ पैघ संख्या मे मजदूर क जरूरत अछि। एमएलए हाउसिंग परियोजना तुरंत शुरू हेबाक अछि। नव नियोजनालय भवन क निर्माण कार्य आयकर गोलंबर क समीप शुरू अछि आ गांधी मैदान लग पांच हजार क्षमता क कन्वेंशन सेंटर क कायार्रंभ सेहो भ चुकल अछि, एहन मे देश भरि कए मजदूर मुहैया करेनिहार बिहार क नजरि देश क मजदूर पर टिकल अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
समस्तीपुर। शहर-कस्बों दूधपुरा अवस्थित पुलिस लाइन के शस्त्रागार से हजारो कारतूस गायब होयबाक सनसनी मुख्यत समाचार प्रकाशित में आयल अछि जे वर्ष २०१५ से २०१७ क निर्गत पंजी क जाँच क क्रम मे पकड़ायल अछि। एहि मे कार्रवाइन क मैगजीन,इंसास सहित अन्य गोली का हिसाब में अंतर पाओल गेल अछि। दलसिंहसराय डी एस पी श्री कुंदन कुमार के नेतृत्व में गठित तीन सदस्यीय समिति एंकर जाँच करत। पंजी के जाँच टीम में मुख्यालय डी एस पी विजय कुमार सिंह, सर्किल इंस्पेक्टर राम नरेश पासवान सम्मिलित छलाह। एस पी दीपक रंजन मुफ्फसिल थानाध्यक्ष के एफ आई आर दर्ज करैत कार्रवाई करबाक निर्देश देल अछि जाहि मे मेजर सहित ११ गोटे के नाम अछि।
दर्ज मामला में सेवानिवृत्त सूबेदार भोला प्रसाद चौधरी , देवनंदन दास, सूबेदार राजेंद्र गिरी, हवलदार बच्चनदेव श्रीवास्तव,ए एस आई, उमाशंकर सिंह, सिपाही आशीष आनन्द, संजय शर्मा, रमाशंकर सिंह, हवलदार विजय गिरी, पूर्व सार्जेंट मेजर सहित १२ गोटे आरोपित छथि। जाँच रिपोर्ट में पूर्व सूबेदार भोला चौधरी, देवनन्दन दास, राजेंद्र गिरी, उमाशंकर सिंह, आशीष आनन्द पर सीधे गवन आ हेराफेरी की आरोप अछि।
प्राप्त जानकारी अनुसार डी आई जी के रेंज टीम के निरीक्षण के बाद शस्त्रागार के जांँच क ादेश देल गेल जकर आलोक मे एस पी दर्शाया कयल गेल जाँच मे ९ एम एम क३८१७ गोली कम छल।०.३०३ क ११० गोली,७.७२ एम एम एंकर्स ३९ क ४९ गोली आ ५.५६ एम एम के २६ गोली कम छल। डी एस पी कुंदन कुमार आशंका जतौलनि जे जाँच में गायब गोली का संख्या बढ़िया सकैत अछि।
एक अन्य प्राप्त सूचनानुसार पटना पुलिस क शस्त्रागार से कतेको हथियार गायब अछि।ने हथियार क हिसाब क मिलान भ रहल अछि आने अधिकारी कोनो उचित उत्तर द रहल छथि। विहार के अन्य जिला पुलिस लाइन में सेहो इयैह हाल अछि।गायब हथियार मे बोल्ट एक्शन क सात राइफल,कतेबो किछु राइफल,पेन पिस्टल गायब अछि, गिनती पूरा नहि भेल अछि।
डी जी पी श्री के एस द्विवेदी क आदेश क बाद जांच शुरू भेल, पटना पुलिस लाइन के जाँच अन्तिम चरण में अछि।
नीक वा अधलाह - ज़रूर कहू जे मोन होय


text:
> प्रदर्शनकारी पर पुलिस गोलीबारी केर विरोध
नव दिल्ली. मधुबनी
मे भेल प्रशांत हत्याकांड मे प्रशासनिक कार्रवाइ केर विरोध मे मैथिल यूथ
परिषद् द्वारा आइ रविदिन १४ अक्टूबर २०१२ कें दिल्ली के जंतर मंतर पर ४ बजे सं प्रदर्शन
आ केंडल मार्च कयल जायत. ओना त' पछिला एक मास सं घटनाक्रम चलि रहल अछि.
मुदा विगत दू दिन सं मधुबनी में जे भ' रहल अछि, मिथिला मे त' दुर्लभे शेष
भारत मे सेहो कमे देखबा मे अबैत अछि. प्रशांत केर घेंट कटल लाश
भेटलाक बाद पुलिस प्रशासनक तथाकथित लापरवाहीक बाद जन विरोध शुरू भेल.
प्रदर्शनकारी पर पुलिस कार्रवाइ मे एक गोटे मारल गेल आ कतेको घायल भ' गेल.
(Report: मिथिमीडिया ब्यूरो)


text:
कोसी पर काज शुरू...
भारत-नेपाल मे सहमति
नेपाल के प्रधानमंत्री पुष्प कमल दहल उर्फ प्रचंड आई- काल्हि इंडिया मे छथिन्ह. दिल्ली मे हुनकर कइटा नेता सभ के संग गप्प भेलन्हि. बिहार केर मुख्यमंत्री नीतीश कुमार सेहो हुनका सं भेंट कएलथिन्ह. प्रचंड कोसी पर सभ तरहे सहयोग के भरोस देलखिन्ह. कोसी पर दुनु देश केर जल संसाधन मंत्री केर बैठक सेहो भेलन्हि. तय भेल जे सप्तकोसी पर हाई डैम के लेल काज मे तेजी लाएल जाएत. बातचीत मे इहो फैसला भेल जे सभ मुद्दा केर हल त्रिस्तरीय समिति सं कएल जाए. मंत्री के स्तर पर संयुक्त नदी आयोग... सचिव केर स्तर पर संयुक्त समिति आओर परियोजना केर स्तर पर तकनीकी समिति एहि पर नजर राखत. आब दुनु देश के बीच बाढ़ि सं बचय लेल सूचना केर आदान प्रदान कएल जाएत... मॉनसून सं पहिने आओर बाद मे दुनु देश के बैठक सेहो होएत.
बातचीत मे नेपाल के मंत्री भारतीय इंजीनियर... कर्मचारी के सुरक्षा के भरोस सेहो देलखिन्ह.
दिल्ली मे शरद यादव जीक घर पर भेल भेंट मे नीतीश जी प्रचंड सं कहलथिन्ह जे अगर बिहार केर शोक के नाम सं जानय जाय वाला कोसी के पानि केर प्रबंध नीक सं कएल जाए तं ई पानि दुनु देश केर लेल वरदान साबित भs सकय अछि. प्रचंड जीक सेहो कहनाय छलन्हि जे ओ अगिला दस साल मे दस हजार मेगावाट बिजली पैदा करय चाहय छथिन्ह. कोसी के पानि पर रोक लगाबय आओर प्रबंधन केर लेल 1954 मे भारत आओर नेपाल मे एकटा संधि भेल छल. ई संधि 199 साल के लेल 2153 तक अछि. नेपाल आब ओहि संधि मे समीक्षा के बात करि रहल अछि. अगर अखनो एहि पानि केर प्रबंधन नीक सं कएल जाए त एकटा बड़का इलाका मे सिंचाई केर सुविधा मिल सकैत अछि. पनबिजली केर उत्पादन सेहो बढ़ि सकैत अछि.
1 comment:


text:
जिनका अंग्रेजी भाषा पर नीक पकड़ छनि. कोनो बिजनेस अखबार, वेबसाइट आ चैनल मे काज करि चुकल लोक के प्राथमिकता देल जाएत.
काज वेबसाइट पर बिजनेस न्यूज
के लिखय आ अपडेट करय के अछि.
दफ्तर नोएडा सेक्टर 62 मे फोर्टिस अस्पताल के पास अछि आओर नोएडा सिटी सेंटर मेट्रो स्टेशन सं लाबय- ल जाए के सुविधा देल जाएत.
दफ्तर के टाइमिंग सेहो नीक अछि 9 बजे सुबह सं सांझ के सात बजे तक. मास मे दू हफ्ता पांचे दिन काज करय पड़त.
अगर अहां एहिठाम काज करय चाहय छी तं अपन रिज्यूमे- deepti@acdplacements.com पर भेज दिअ.
ईमेल में अखन अहां के जतेक वेतन मिलैत अछि ओकर जिक्र जरूर करि देब.
एहि बारे मे कोनो विशेष जानकारी चाही तं अहां Deepti सं ऑफिस ऑवर में एहि फोन पर संपर्क करि सकय छी-
+91-88-00-9824-44


text:
मिथिलाक लोकपर्व सामा चकेवा
छठि के भोरका अर्घ्य के दिन सं अपन मिथिला मे एकटा पावनि मनाएल जाएत अछि सामा-चकेवा. सामा-चकेबा के अहां मिथिलांचल के एकटा खास लोकपर्व कहि सकैत छी. सामा-चकेवा अहां के आओर दोसर ठाम देखय लेल नहि मिलत.
बच्चा मे गाम मे बहिन सभ के सामा-चकेवा पावनि के मनाबैत देखैत छलहुं. एकरा अहां सामा-चकेवा खेलैत सेहो कहि सकय छी. ओना त ई पावनि लड़की-महिला सभ के अछि... मुदा बच्चा मे ओहि मे हमहुं सभ शामिल भs जाएत छलहुं. मुदा शुरू मे एकरा बारे मे विस्तार सं ओतेक नहि मालूम छल. सामा-चकेवा नाटक देखला के बाद काफी किछ जानए लेल मिलल.
सामा चकेबा भाई-बहिनक प्रेमक पावनि अछि. अहि मे सामा-चकेवा... सतभइया... बृंदावन... चुगला... ढोलिया बजनिया... वन तितिर ... पंडित आओर दोसर मूर्ति खिलौना सं खेलल जाइत अछि... सन स बनल चुगला के जलायल जाइत अछि... सामा चकेवा भोरका छठि के शुरू भs कार्तिक पूर्णिमा के दिन तक खेलल जाएत अछि आओर विसर्जन करि देल जाइत अछि.
सामा चकेवा के बारे मे कहल जाइत अछि जे सामा भगवान श्रीकृष्ण के पुत्री श्यामा छलीह. ओ अपन पिताक शाप के कारण चिड़य बनि गेल छलीह. कहल जाइत अछि जे भगवान श्रीकृष्णजी के बेटी श्यामा... सामा के जंगल में खेलय के शौक छलन्हि... अपन एहि प्रकृति सं जुड़ल रहय के शौक... फूल पत्ती... पक्षी सं खेलय के शौक के लेल ओ हर दिन पौ फूटतहिं जंगल दिस चलि जाइत छलीह. सामा के प्रकृति सं जुड़य... गाछ-बृक्ष... पशु-पक्षी सं खेलय के ई बात चुगला...चूड़क के नीक नहि लागल. ओ श्रीकृष्णजी के पास जा क सामा के बारे मे उल्टा पुल्टा बात बता देलक. एहि पर खिसियाक भगवान कृष्ण सामा के चिड़य बनि जाइ के शाप दs देलथिन्ह. जेहि सं सामा चिड़य बनि गेलीह.
जखन एहि बातक पता सामा के भाई के लगलन्हि. त ओ अपन बहिन के शाप सं मुक्त करय आ वापस लाबय लेल लगि गेलाह. ओ तप करय लगलाह. हारि कs भगवान के कहय पड़लन्हि जे कार्तिक मास के अहांक बहिन अयताह आओर पूर्णिमा के दिन विदा भय जएताह. ताहि दिन सं भाई- बहिनक प्रेमक.. स्नेहक ई पावनि... सामा चकेबा के रूप में मनावल जाइत अछि.
एहि पावनि मे सामा-चकेवा के मूर्ति लs क आठों दिन सामा चकेवा खेलल जाएत अछि. एहि मे एकटा आओर बात अछि जे ई शाम के बाद खेलल जाएत अछि. सामा चकेवा के गीत गाएल जाएत अछि.
हमर ईमेल:-hellomithilaa@gmail.com
Subscribe to: Post Comments (Atom)


text:
नई दिल्ली। बिहार मे पुल आ पुलिया क अभाव मे पूर्णताक बाट ताकि रहल ग्रामीण सड़क आ नक्सलग्रस्त जिलाक क हालात बदलबाक बाट खुली गेल अछि। केंद्रीय ग्रामीण विकास मंत्री जयराम रमेश एहि मसला पर राज्य सरकार स जारी गतिरोध कए दूर करि देलाह अछि। ग्रामीण विकास मंत्री भीम सिंह क संग भेल बैसार क बाद रमेश कहला जे नक्सलग्रस्त सातटा जिला मे सड़क निर्माण, छोट पुल बनेबा आ प्रधानमंत्री ग्राम सड़क योजना (पीएमजीएसवाई) मे कोर नेटवर्किग क मामला सेहो सुलझा लेल गेल अछि। गौरतलब अछि जे बिहार सरकार इ मांग बहुत दिन स करि रहल छल। रमेश सेहो मानलाह जे इ मामला पिछला चारि साल स लंबित छल। एकर बाद पीएमजीएसवाई क सड़क क निर्माण मे लागल केंद्रीय एजेंसी क ठेका तत्काल प्रभाव स निरस्त करि देल गेल अछि। कोर नेटवर्किग क मसला कए सुलझेबा लेल 9 स 11 सितंबर तक केंद्रीय ग्रामीण विकास मंत्रालय क अधिकारी राज्य क दौरा करताह। बिहार मे लगभग 9,500 किलोमीटर ग्रामीण सड़कक निर्माण हेबाक अछि।
मुख्य पृष्ठ समाचार खत्म भेल गतिरोध, सुधरत हालात


text:
जनकपुरधाम २५ । जनकपुर रेलवे स्टेशनमे पहिलबेर ५३ बोगीसहितक रेल पहुँचल अछि । भारतक झारखण्डसँ ब्लास्ट (रेलवे लिकमे प्रयोग होबएबला गिट्टी) लऽ कऽ ५३ बोगीसहितक मालबाहक रेल बुधदिन बेरियामे जनकपुर पहुँचल अछि । एहिसँ पहिने जनयनगर स्टेशनसँ दुहबी स्टेशन धरि एतबे संख्या रहल बोगीसहितक रेल पहुँचल छल ।जयनगर–जनकपुर रेलमार्ग लिकमे ब्लास्ट रखबालेल भारतक झारखण्डसँ चलल मालबाहक रेल जनकपुर धरि पहुँचल रेल तथा मेट्रो विकास आयोजना साइट कार्यालय जनकपुरक प्रमुख साइट इन्जिनियर विनोद ओझा जानकारी देलन्हि ।
ओझाक अनुसार जयनगरसँ प्रतिघण्टा ७ सँ १० किलोमिटर प्रति घण्टाक गतिमे आएल मालबाहक रेलमे सवार मजदुर लिकमे ब्लास्ट खसबैत जनकपुर धरि पहुँचल छल । जयनगरसँ कुर्था धरि रेल सञ्चालन करबालेल ३ टा हल्ट आ ५ टा स्टेशनक निर्माण कार्य अन्तिम चरणमे अछि । तहिना स्टेशन भवन, आवास निर्माणसहित कार्य लगभग पुरा भऽ चुकल अछि ।
भारतक रेल निर्माण कम्पनी इरकोन इन्टरनेसनल जयनगरसँ कुर्था धरि ब्रोडगेज रेलमार्ग निर्माण कएने अछि । भारतसँ आएल मालबाहक रेल जनकपुर स्टेशन पहुँचालकबाद रेल देखबाले पैघ संख्यामे स्थानीयसभक भिड जुटल छल । किछु स्थानीय मन्द गतिमे आबि रहल रेल पर चढि कऽ पहिलबेर ब्रोडगुज रेलक अनुभूति लेने छलथि । भारत सरकारक सहयोगमे निर्माण भऽ रहल जयनगर–जनकपुर–कुर्था रेलमार्गमे एहिसँ पहिने दुहबी धरि रेलके सफल परीक्षण कएलगेल छल ।
आगामी अगहन महिनामे विवाह पञ्चमीक अवसर पर रेलमार्ग उद्घाटन करबाक तैयारी चलि रहल अछि । भारतक सहयोगमे पहिलबेर नेपालमे निर्माण कएलगेल ब्रोडगेज रेलम उद्घाटन करबालेल भारतीय प्रधानमन्त्री नरेन्द्र मोदीके जनकपुर अएबाक संभावना रहल बताओलगेल अछि । यद्यपी एहि विषयमे औपचारिक जानकारी अएबाक बाँकी रहल रेलवेके अधिकारीसभ बतओलन्हि अछि ।
जनकपुरधाम २५ । । हिन्दु धर्मावलम्वीसभक महान पावनि दशमी बुधदिनसँ शुरु भेल अछि । दशमीक पहिल दिन आई घरघरमे घटस्थापना कएलगेल । तहिना विजया दशमीमे दुर्गा पूजाके आयोजना होबएबला स्थानसभमे सेहो घटस्थापना कएलगेल अछि । नवरात्रामे दुर्गा स्तोत्र पाठ कऽ शक्ति स्वरुपा दुर्गामाताके स्तुति कएल जाइत अछि । निपपोत कऽ राखलगेल शुद्ध स्थानमे दिप, कलश, गणेशक स्थापना कऽ बाउल मिलाएल माटिमे जौ, तील, मकै सहितक सामग्री राखि कऽ घटस्थापना करबाक परम्परा अछि । एम्हर दशमीक शुरुवातक संगहि जनकपुरमे चहलपहलमे वृद्धि भेल अछि । प्रमुख शक्तिपीठ राजदेवी मन्दिर सहित एतुका विभिन्न स्थानसभमे दुर्गा पूजाके तैयारी कएलगेल अछि ।
जनकपुरक राजदेवी मंदिर, विद्यापति चौक स्थित दुर्गा मंदिर, रामानन्द चौक, दुर्गा चौक, वौधी माई, पिडडीया माइस्थान, रजौल, देवी चौक सहित एक दर्जनसँ अधिक स्थानमे दुर्गा पूजाके तैयारी कएलगेल अछि । तहिना जनकपुर अगल बगल ग्रामीण क्षेत्रमे सेहो प्रतिमा स्थाना कऽ धुमधाम एवम श्रद्धापूर्वक दुर्गा पूजाके तैयारी कएलगेल अछि । दुर्गा पूजाके भव्य रुपेँ सम्पन्न करबालेल आयोजक सभ एक महिना पहिनेसँ अर्थ संकलनक कार्यमे जुटि जाइत छथि ।
प्रतिमा स्थापना कऽ कऽ पूजा कएल जाएबला स्थान विद्यापति चौक स्थित दुर्गा मन्दिर, रामानन्द युवा क्लबक आयोजनामे रामानन्द चौक सहितक स्थान लगा कऽ सरसाजवट कऽ कऽ भव्यता प्रदान कएलगेल अछि । लगातार १९ वर्षसँ दुर्गा पूजा करैत आबि रहल रामानन्द युवा क्लब अन्य वर्षजँका एहु वर्ष पूजाके भव्य तैयारी कएने अछि । दुर्गा पूजा धुमधामसँग मनाबएलेल पण्डाल, प्रतिमा सहितक निर्माण कार्य तिब्र रुपेँ चलि रहल क्लबक अध्यक्ष मनमोहन साह जानकारी देलन्हि । दुर्गा पूजा सम्पन्न करबामे १० लाखसँ अधिक खर्चके अनुमान कएलगेल साह बतओलन्हि । जनकपुरवासीक आर्थिक सहयोगसँ पूजाके भव्यता देल जा रहल हुनकर कहब छलन्हि ।
तहिना राजदेवी मन्दिरमे दुर्गा पूजाके आयोजना करैत आबि रहल महावीर युवा कमिटी एहु वर्ष पण्डाल निर्माणमे कटौती कएने अछि । राजदेवी मन्दिरके सौन्दर्यीकरण कार्य पहिनेसँ कएलगेलाक कारणेँ पण्डाल निर्माणमे लागएबला खर्चके कटौती कएलगेल महावीर युवा कमिटीक अध्यक्ष रोशन शेखर जानकारी देलन्हि । एम्हर विद्यापति चौक स्थित दुर्गा मन्दिरमे सेहो दुर्गा पूजालेल पण्डाल निर्माण कार्यके एक सप्ताह पहिनेसँ तिब्रता देलगेल अछि ।
तहिना जनकपुरक वौधी माईमे पूजाआजा करैत आबि रहल रामयुवा कमिटी सेहो सरसजावट कऽ कऽ । राम चौक स्थित वौधीमाई प्राङण तथा बाहर कमिटीक तर्फसँ पण्डाल निर्माण सहित अन्य सरसजावटक कार्य शुरु भऽ चुकल कमिटीक अध्यक्ष शंभु शाह प्रेमी जानकारी देलन्हि । घटस्थापना दिनसँ पूजाअर्चना करबालेल श्रद्धालुसभक भिडभाड रहलाक कारणेँ ओहिसँ पहिने सम्पूर्ण तैयारी समाप्त करबाक लक्ष्य आयोजकसभ रखने अछि । जनकपुरक दुर्गा पूजामे नगर क्षेत्र सहित अगलबगलक स्थानसँ सेहो श्रद्धालु भक्तजन पूजाअर्चना करबालेल आएल करैत छथि । तहिना जनकपुर अगलबगल क्षेत्रमे सेहो दुर्गा पूजाके तैयारी तीब्र रुपेँ चलि रहल अछि ।
जनकपुरधाम १८ । धनुषा प्रहरी विभिन्न स्थानसँ बरामद कएने करिब २ हजार लिटर अवैध घरेलु मदिरा नष्ट कएलक अछि । मंगलदिन जनकपुरधाममे आयोजित लागु औषध निषेध, मदिरा नियन्त्रण तथा लैङ्गिक हिंसा विरुद्धक सचेताना अभियान कार्यक्रममे प्रमुख जिल्ला अधिकारी, जनकपुर उपमहानगरके मेयर सहित अन्य संघसंस्थाके प्रतिनिधिके रोहबरमे प्रहरी ओ मदिरा नष्ट कएलक अछि । जिल्ला भरिक सभ मदिरा भट्टीसभकेँ नष्ट कऽ चुकला बादो अन्य स्थानसँ लाओलगेल मदिर नष्ट कएने धनुषाक प्रहरी नायव उपरिक्षक दिपेन्द्र शाही जानकारी देलन्हि । दसैँ तिहारक समयमे जनकपुरमे घरेलु मदिरा आयात बढला बाद प्रहरी जगह जगहपर छापा सेहो मारि रहल प्रहरी नायव उपरिक्षक शाही बतओलन्हि ।
जनकपुरधाम १८ । नेपाली काँग्रेस प्रदेश २ क प्रदेसभा सचिवालय व्यवस्थापनक लेल उधारमे खरिद कएलगेल समानके मूल्य चुक्ता करबालेल माँग कएलक अछि । कांग्रेक सांसद शिवचन्द्र चौधरी प्रदेशसभा सचिवालय उधारमे खरिद कएने समानके बिल तत्काल भुक्तानी करबालल माँग कएलन्हि अछि । ओ प्रदेशसभा गठन भेल ८ महिना बितए जा रहला बादो एखन धरि दोकानदारके भुक्तानी नहि करब लज्जास्पद रहल बतओलन्हि ।
सांसद चौधरी मंगलदिन प्रदेशसभामे बजैत संसदीय विकास कोषसँ विकासके रकम निर्वाचन क्षेत्रमे सांसदसभ खर्च कएने या नहि कएने संसदीय अनुगमन समिति गठन कऽ कऽ छानबिन करबालेल माँग कएलन्हि । संदनमे गोविन्द बहादुर पोखरेल सप्तरीके शुम्भुनाथ नगरपालिकामे वर्षोसँ बसोबास करैत आएल व्यक्तिसभक घर हटा कऽ गरिब दिन दुःखीकेँ पावनि तिहारसक समयमे घरविहिन बनओने कहैत सरकारके ध्यानाकर्षण करओने छलथि ।
नेकपाक सांसद ज्वाला कुमारी साह प्रदेश संसदजँका गरिमामय स्थानमे उधारमे फर्निचर सहित आवश्यक भौतिक पुर्वाधारके सरसामग्री लाबि कऽ महिनो धरि रकम नहि तिरब अपने गरिमा खसाएब सरह रहल बतओलन्हि । ओ २ नम्बरी प्रदेशमे २ नम्बरी काज जनतासभ कहए शुरु कऽ चुकलासँ ओहिकेँ सरकार प्रोत्साहन देने आरोप लगओलन्हि ।
अधिकांस सांसद बैठकसभमे संसदीय छानबीन समितिके माँग उठि रहल समय सभामुख सरोज कुमार यादव संसदीय दलक नेतासभसंग छलफल कऽ कऽ दोसर बैठकमे समिति चयनके लेल प्रस्ताव आगा बढ्त आश्वासन देलन्हि ।
एम्हर, सदने सांसद दिलिप कुमार साह प्रदेशसभा कार्य सञ्चालन नियमावली, २०७५ के नियम ७१ अनुसार लागू औषध तथा मादक पदार्थ दुव्र्यसनी अन्तक लेल प्रस्ताव पेश कएलन्हि अछि । लागु औषधके दुरुपयोगसँ प्रदेशमे १० सँ १५५ युवा पुस्ताके भविष्य तहस–नहस भऽ रहल बतबैत सांसद साह लागू औषध तथा मदिरा मुक्त प्रदेश घोषणाके माँग कएने छलथि । प्रस्तावमे खास कऽ सिमावर्ती क्षेत्रमे एहिके दुरुपयोग अधिक भऽ रहल आ एहि सम्बन्धमे प्रदेशक शान्ति सुरक्षा सम्बन्धी काज कऽ रहल प्रहरी प्रशासन सेहो किछु खास उपलब्धि प्राप्त करए नहि सकलासँ जरुरी सार्वजनिक महत्वके प्रस्ताव पेश कएलगेल उल्लेख अछि ।”
प्रस्तावमे लागू औषधी नियन्त्रण ऐन २०३३ लागू औषध व्यवसाय तथा सेवन कएन्हिारकेँ दण्ड साजयके व्यवस्था कएला बादो नियन्त्रणसँ बाहिर जा कऽ विकराल रुप लऽ रहल अछि । एहिसँ एकदिसस प्रयोग कएन्हिारके स्वास्थ्य खराब होइत अछि तऽ दोसरदिस सम्बद्ध परिवार सहित समाजमे नहि निक प्रभाव पडलासँ तुरुन्त आवश्यक कानून लाबि एहिके प्रभावकारी कार्यान्वयनके माँग कएलक अछि ।
प्रस्तावमे सांसद मो. समिम आ फुलिया देबी सदाय समर्थन कएने छलथि । प्रभाव उपर सैद्धान्तिक छलफलमे नेपाली काँग्रेसक सांसद शिवचन्द्र चौधरी मदिरा मुक्त क्षेत्र घोषणा करबालेल ओहिके राजश्व करके प्रभाव, आर्थिक ब्ययभार सहितक विषयमे गहन अध्ययन कऽ कऽ मात्र एहि विषयमे निष्कर्ष लगाबए माँग कएने छलथि ।
जनकपुरधाम १८ । मधेश आन्दोलनक घायल विजयकुमार ठाकुरके प्रदेश सरकार १ लाख ५० हजार रकम सहयोग उपलब्ध करओलक अछि । प्रथम मधेश आन्दोलनक क्रममे घायल भेल महोत्तरीक पिपरा गामपालिका–५ रतौलीक ठाकुरकेँ प्रदेश सरकार आर्थिक सहयोग उपलब्ध करओने अछि । आन्दोलनमे घायल भेल ठाकुरके एकटा पायर गुमाबए परल छन्हि ।
रतौलीमे आयोजित एक कार्यक्रमकबीच मुख्यमन्त्री लालबाबु राउत ठाकुरके चेक हस्तान्तरण कएलन्हि अछि । मधेश आन्दोलनक बल पर देशमे संघीयता स्थापित भेल कहैत मुख्यमन्त्री राउत शहीदसभक बलिदानकै आत्मसात करैत प्रदेश सरकार आगु बढि रहल बतओने छलथि ।
प्रदेश सरकार शहीद परिवारके रोजगारी देबाक निर्णय अनुसार अपन काज शुरु कऽ चुकल उल्लेख करैत शहीद परिवारक योग्यता आ क्षमताक आधार पर रोजगारी देल जाएत राउत बतओलन्हि । मधेश आन्दोलनक घायलसभक संख्या हजारौं रहल कहैत क्रमशः सहयोग रकम उपलब्ध कराओल जाएत हुनकर कहब छलन्हि ।
प्रदेशक शान्ति सुरक्षा आ विकासक जिम्मा प्रदेश सरकारके रहलाक बादो केन्द्र सरकार संघीयताके असफल बनएबाक प्रयास कऽ रहल राउत आरोप लगओलन्हि । संघीयता विरोधीसभ प्रदेशकेँ असहयोग कऽ कऽ जनतामे संघीयताप्रति वितृष्णा फैलाबएके प्रयासमे रहल राउत बतओलन्हि ।
एहिबीच मुख्यमन्त्री राउत महोत्तरीक जलेश्वर नगरपालिका–१२ नैन्हीमे पेटझरीके कारण मृत्यु भेल परिवारके १÷१ लाख रुपैयाँ सहयोग करबाक घोषणा कएलन्हि अछि । पेटझरी प्रभावित क्षेत्रके निरीक्षण करबालेल सोमदिन नैन्ही पहुँचल राउत ई घोषणा करैत आगामी दिनमे महामारी नहि फैलएदेबएलेल रणनीति तैयार करबालेल स्वास्थ्यकर्मीसभकेँ निर्देशन देलन्हि ।
जनकपुरधाम १८ । नेपाली काँग्रेसक युवा संगठन नेपाल तरुण दल मूल्यवृद्धिसहित विभिन्न माँग आगु बढबैत धनुषासहित देश भरिके जिल्ला प्रशासन कार्यालयमार्फत सरकारकेँ ज्ञापनपत्र बुझओलक अछि ।
दशैंके नजदिक आबि कऽ पेट्रोलियम पदार्थसहित दैनिक उपभोग्य सामग्रीमे कएलगेल मूल्यवृद्धि तत्काल फिर्ता लेबाक माँग करैत तरुणदल प्रमुख जिल्ला अधिकारीमार्फत सरकारकेँ सोमदिन ज्ञापनपत्र बुझओने अछि ।
कालाबजारी आ तस्करी नियन्त्रण, पावनि तिहारक समयमे आवश्यक दैनिक उपभोग्य वस्तु सहज तरिकासँ उपलब्ध करबाले सुपथ मूल्य दोकानक व्यवस्था, शान्ति सुरक्षाके उचित व्यवस्था करबालेल ज्ञापनपत्रमे माँग कएलगेल अछि । तहिना बलात्कार कऽ हत्या कएलगेल निर्मला पन्तक हत्याराके यथाशीघ्र कारबाही करबाले तरुण दल माँग कएने अछि ।
तरुण दल धनुषाक अध्यक्ष संजय लाभ कर्णक नेतृत्वमे उपाध्यक्ष राकेश विक्रम साह, कपलेश्वर महतो, सचिव श्यामसुन्दर साह, कोषाध्यक्ष अन्जनी झा, नेवि संघक जिल्ला अध्यक्ष सुजित मिश्र, तरुण दलक नगर उपाध्यक्ष सुभाष पाठक, जितेन्द्र कर्ण, रमेशकुमार यादवसहितक व्यक्तिसभक टोली प्रमुख जिल्ला अधिकारी प्रेम लामिछानेके ज्ञापनपत्र बुझओने छल ।
जनकपुरधाम १८ । सरकारसँ समर्थन फिर्ताक चेतावनीसहित राजपा नेपाल प्रधानमन्त्री केपी शर्मा ओलीकेँ सोमदिन ज्ञापनपत्र बुझओलक अछि । राजपा धनुषासहित तराई मधेशक प्रत्येक जिल्लाक प्रमुख जिल्ला अधिकारीमार्फत प्रधानमन्त्रीके ज्ञापनपत्र बुझओने अछि । राजपा प्रमुख जिल्ला अधिकारीमार्फत प्रधानमन्त्रीकेँ बुझओने ज्ञापनपत्रमे संविधान संशोधनक प्रस्ताव सदनमे लएबाक, मधेश आ थरुहट आन्दोलनक क्रममे राजपाक कार्यकर्ता उपर लगाओलगेल झुठ मुद्दा फिर्ता लेबाक आ बन्दीकेँ रिहाइ करबाक माग कएने अछि । तहिना, अपन प्रतिनिधिसभा सदस्य रेशम चौधरीक सपथग्रहण तथा आन्दोलनक घायलसभकेँ जीविकोपार्जनके व्यवस्था करबालेल राजपा माँग कएने अछि ।
एखन अचानक भेल मूल्यवृद्धि नियन्त्रण करबाक, देशमे हरेक दिन भऽ रहल हत्या, हिंसा आ बलात्कारक घटनाकेँ नियन्त्रण करबालेल राजपा माँग कएने अछि । प्रतिनिधिसभामे राजपाके १६ सांसद अछि । टीकापुर घटनाक मुख्य योजनाकारके रुपमे आरोपित रेशम चौधरीकेँ एखन धरि शपथग्रहण नहि कराओलगेल अछि । ओ पुर्पक्षके लेल कारागारमे छथि ।
राजपाक प्रदेश २ क प्रमुख सचेतक परमेश्वर साह, जनकपुरक उपमेयर रीता झा, राजपा नेता संजयकुमार सिंह, राजपा जिल्ला कोषाध्यक्ष रामविनोद चौधरी, सदाशिव मिश्रसहितक व्यक्तिसभ जिल्ला प्रशासन कार्यालय पहुँच कऽ धनुषाक प्रमुख जिल्ला अधिकारी प्रेम लामिछानेको ज्ञापनपत्र बुझओने छल ।
जनकपुरधाम १८ । प्रदेश २ सरकार मदर्सा शिक्षा बोर्ड गठनसम्बन्धी विधेयक लाबि कऽ आतंकवादकेँ बढावा देबए चाहि रहल नेपाल कम्युनिस्ट पार्टी (नेकपा) आरोप लगओलक अछि । प्रदेश २ क नेकपा सांसद जगत यादव मुख्यमन्त्री लालबाबु राउत उपर ई आरोप लगओलन्हि अछि । सोमदिन प्रदेशसभामे मदर्सा शिक्षा बोर्ड गठनसम्बन्धी विधेयक उपरके चर्चामे बजैत यादव कोनो खास धर्म आ सम्प्रदायके लेल आनल जाएबला शिक्षा अपनासभकेँ मान्य नहि रहल बतओलन्हि ।
‘कोनो खास धर्म, सम्प्रदायके लेल सेहो कतौह शिक्षा आनल जाइत अछि ?’ सांसद यादव प्रश्न कएलन्हि,‘मुख्यमन्त्रीजी कतौह आतंकवादी संगठन आइएसआईके इशारामा मदर्सा बोर्ड गठनसम्बन्धी विधेयक तऽ नहि लओने छथि ?’ धर्म आ संस्कृति अनुसार अलग अलग शिक्षा लाबि कऽ गलत परम्पराके विकास नहि करबालेल ओ सरकारकेँ ध्यानाकर्षण करओलन्हि ।
तहिना नेकपाक दोसर सांसद मन्जु यादव मदर्सा शिक्षा बोर्ड गठनके औचित्य पुष्टी करबालेल माग कएलीह अछि । ‘मदर्सा बोर्ड कियाक गठन करए परल,’ यादव कहलीह,‘मुस्लिम बालबालिकाके विद्यालय जएबा पर कतह रोकटोक अछि, जे अलगसँ शिक्षा बोर्ड बनाबए परल ।’ प्रदेश सरकार अपने महिला तथा बालिकासभकेँ बुर्का लगाएबालेल बाध्य कऽ रहल हुनकर आरोप छन्हि ।
नेपाली काँग्रेसक प्रदेशसभा सदस्य शिवचन्द्र चौधरी मुख्यमन्त्री लालबाबु राउत अपन पार्टी निकट संघसंस्थाके पैसा बाँटि कऽ रकमके दुरुपयोग कऽ रहल आरोप लगओलन्हि । मुख्यमन्त्री राउत संघीय समाजवादी फोरमक प्रदेश सचिव शेषनारायण यादव सञ्चालन कएने गैरसरकारी संस्था प्रडाप्सके अपन व्यक्तिगत कोषसँ १५ लाख रुपैयाँ देने कहैत जबाब माँग कएलन्हि अछि ।
राजपा सांसद उपेन्द्र महतो प्रदेशसभा कार्यालय व्यवस्थापन करबालेल केन्द्र सरकार पैसा पठओलाकबादो एखनो भुक्तानी बाँकी रहल कहैत संसदीय समितिमार्फत छानबिन करबाक माँग कएलन्हि । प्रदेशसभा व्यवस्थापन करबालेल केन्द्र सरकार १०÷१५ करोड रुपैयाँ पठओलाकबादो बहुतरास सामानके भुक्तानी बाँकी रहलाक कारण संसदीय समितिमार्फत छानबिन हएबाक चाही हुनकर कहब छलन्हि ।
सांसदसभ उठओने प्रश्नके जबाब दैत सरकारक तर्फसँ आन्तरिक मामिला तथा कानुनमन्त्री ज्ञानेन्द्रकुमार यादव मदर्सा शिक्षा बोर्ड गठनसम्बन्धी विधेयक उपर व्यापक चर्चाके आवश्यक्ता रहल स्वीकार कएलन्हि । संसदीय समिति गठन कऽ विधेयक उपर छलफल कऽ संशोधन करबाक ओ प्रतिवद्धता व्यक्त कएलन्हि अछि ।


text:
ईटानगर
ईटानगर (/ˌiːˈtɑːnəɡər/; उच्चारण (सहायता जानकारी)) भारतक राज्य अरुणाचल प्रदेशक राजधानी शहर छी । ई हिमालयक तराईमे अवस्थित अछि । समुद्र सतहसँ एकर औसत उचाई ७५० मिटर अछि । ई प्रादेशिक राजधानी भेला कारणसँ सडक व्यवस्था निक अछि । गुवाहाटी आ ईटानगरक नाहरलागुनक मध्यमे हेलिकप्टर सेवाक विकल्प सेहो रहल अछि । हेलिकप्टर वाहेक पर्यटक बससभद्वारा सेहो गुवाहटीसँ ईटानगरधरि पहुँचल जा सकैत अछि ।
विषय सूचीसभ
इतिहास[सम्पादन करी]
ईटानगरक खोज मायापुर संगे भेल छल । मायापुर ११अम शताब्दीमे जित्रि वंशक राजधानी छल । ई किलाक निर्माण १४-१५अम शताब्दीमे कएल गेल छल । याह किलाक नाममे ई शहरक नाम ईटानगर राखल गेल छल । पर्यटक ई किलामे बहुतेक सुन्दर दृश्य देख सकैत अछि । हाल आबि ई किलाके राजभवनक नामसँ सेहो जानल जाइत अछि आ ई एतय कऽ राज्यपालक सरकारी निवास छी ।
भूगोल[सम्पादन करी]
ईटानगर २७°०६′उत्तर ९३°३७′पूर्व / २७.१° उत्तर ९३.६२° पूर्वमे अवस्थित अछि ।[१] यसको औसत उचाई ७५० मिटर रहल अछि ।
जनसङ्ख्या[सम्पादन करी]
मुख्य पर्यटन स्थल[सम्पादन करी]
किला[सम्पादन करी]
ईटानगरमे पर्यटकसभ ईटा किला सेहो देख सकैत अछि । ई किलाक निर्माण १४-१५अम शताब्दीमे कएल गेल छल । याह किलाक नाममे ई शहरक नाम ईटानगर राखल गेल छल । पर्यटक ई किलामे बहुतेक सुन्दर दृश्य देख सकैत अछि । किलाक भ्रमण करि पर्यटकसभ एतय पौराणिक गङ्गा ताल सेहो देख सकैत अछि ।[२]
पौराणिक गङ्गा ताल[सम्पादन करी]
ई ईटानगरसँ ६ किलोमिटरक दूरीमे स्थित अछि । ई ताल नजदिके एक मनमोहक जङ्गल सेहो अछि । पर्यटकसभ ई जङ्गलमे सुन्दर गाछ-वृक्ष, वन्य जन्तु आ फूलक बगैंचा देख सकैत अछि । एतय आबैवला पर्यटकसभ ई स्थान आबि मात्र जाइत अछि ।
बौद्ध मन्दिर[सम्पादन करी]
एतय एकटा सुन्दर बौद्ध मन्दिर रहल अछि । बौद्ध गुरू दलाई लामा सेहो एकर यात्रा करि चुकल अछि । ई मन्दिरक छत पियर अछि आ ई मन्दिरक निर्माण तिब्बती शैलीमे कएल गेल अछि । ई मन्दिरक उपरका मञ्जिलासँ पुरे ईटानगरक सुन्दर दृश्यसभ देखल जा सकैत अछि । ई मन्दिरमे एक सङ्ग्राहलयक निर्माण सेहो कएल गेल अछि । एकर नाम जवाहर लाल नेसभ सङ्ग्राहलय छी । ई सङ्ग्रहालयमे पर्यटकसभ पुरे अरूणाचल प्रदेशक झलक देख सकैत अछि ।
अन्य स्थल[सम्पादन करी]
ई स्थलसभ वाहेक एतय काठसँ बनल सुन्दर वस्तुसभ, वाद्ययन्त्र, हस्त कपडा, हस्तनिर्मित वस्तुसभ तथा कलाकृतिसभ देखल जा सकैत अछि । एतय रहल सङ्ग्राहलयमे पुस्ताकलयक सेहो निर्माण कएल गेल अछि ।
सन्दर्भ सामग्रीसभ[सम्पादन करी]
- ↑ Falling Rain Genomics, Inc - Itanagar
- ↑ "Tourism in Arunachal Pradesh", Arunachalpradesh.nic.in, अभिगमन तिथि २६ दिसम्बर २०१२।
बाह्य जडीसभ[सम्पादन करी]


text:
अहां सभ के अपन ब्लॉग हेलो मिथिला फेसबुक आओर ट्विटर सं सेहो जुड़ल अछि. दुनू सं जुड़ला के ई फायदा अछि जे हेलो मिथिला पर जे कोनो खबर आ लेख आबैत अछि ओ तुरंत फेसबुक आओर ट्विटर पर आबि जाएत अछि अपने-आप. रेल बजट आओर कर्नाटक मे बिहारी छात्र के संग मारि-पीट पर हमर लेख रेल बजट: बिहार के उपेक्षा... जोर के झटका धीरे सं आओर देश मे ई कि भ रहल अछि.... के अपन एकटा बिहारी भाई सेहो पढलखिन्ह. ओ बिहारी भाई दिल्ली मे एकटा न्यूज़ चैनल मे छथिन्ह. अंग्रेजी स्कूल सं आओर जेएनयू सं पढ़ल छथिन्ह. बुद्दिजीवी... विद्वान लोक सभ के संग स रहय छथिन्ह. मिथिला... बिहार सं काफी ऊपर ऊठि चुकल छथिन्ह. हमर लेख पर हुनकर कहनाय छनि जे अहां सभ ई कि करि रहल छी. क्षेत्रीयता के बढा़वा द रहल छी. देश मे द्वेष बढ़ा रहल छी. मिथिला... बिहार सं ऊपर उठि क सोचु. देश के बारे मे सोचु. ई सभ कि बकवास अछि.
हुनका हमर कहनाय अछि जे कि बिहार देश मे नहि अछि जे बिहार के विकास के सोचनाय बेजाय भs गेल... अगर हम क्षेत्रीयता के बढ़ावा दैत छी त ममता जी कि करि रहल छथिन्ह... प्रणब दा कि करलाह... महाराष्ट्र मे कांग्रेस के सरकार के समर्थन सं राज ठाकरे कि करलाह... कर्नाटक मे बिहारी छात्र किएक पिटाएल ? देश मे पचीस टा राज्य अछि त कि रेल बजट मे आधा सं अधिक आवंटन बंगाल के लेल नीक बात अछि ? बिहार सं रेल गुजरत मुदा रुकत नहि. एकरा कि कहबय ? असम सं फेर बिहारी लोक के भगाएल जा रहल अछि. किएक ? बिहार ( झारखंड सहित ) खनिज सम्पदा सं ओतेक धनी मुदा एकर जतेक ऑफिस आओर अफसर बनल सभ बिहार के बाहर आओर बिहार के बाहर सं. बिहार मे आई एतेक बेरोजगारी किएक अछि ? कि कहिओ सोचय के कोशिश कएलौं? आजादी के 62 साल बादहुं बिहार ओतेक किएक पिछलड़ अछि? नहि बिजली... नहि सड़क... नहि सिंचाई... आओर नहि पिबय लेल पानि? पानि मिलत मुदा ओ बाढ़ि के. स्कूल-कॉलेज मे पढ़ाई के हाल सेहो खराब. उच्च स्तर के मेडिकल... आईआईएम...आईआईएमसी... आईआईटी... आईटी... जेएनयू जैसन संस्थान बिहार मे आजादी के 50- 55 साल धरि किएक नहि खोलल गेल. आब जा कs आईआईटी खोलल गेल अछि. ओतेक असुविधा के बावजूद बिहारी छात्र के बेहतर प्रदर्शन. ई त मेहनत... प्रतिभा के बलेs पर अछि न. बिहार मे नौकरी नहि मिलला पर बाहर ... दोसर राज्य जाए छथिन्ह... जे कि देशे मे अछि. ओहिठाम बाहरी कहि कs मारि-पीट कएल जाएत अछि. एकरा अहां कि कहबय राष्ट्रीयता. मुख्यमंत्री नीतीश कुमार जी त एकर विरोध करैत कहबो कएलखिन्ह जे अगर चांदो ( चंद्रमा ) पर सेहो कोनो प्रतियोगिता परीक्षा होएत त ओहि मे बिहारी छात्र आगां रहत. ई कोनो घमंड नहि... वास्तविकता अछि. जखन बिहारी छात्र अपन प्रतिभा के बल पर दोसर के पाछा छोड़ि दै छथिन्ह त अहां ओकरा क्षेत्रीयता कहैत छी.
अगर देश भर मे बिहारी लोक के खिलाफ... बिहारी हित के खिलाफ होए वाला बात के हमर विरोध करनाय अहां के क्षेत्रीयता के बढ़ावा दै वाला कदम बुझाएत अछि त ईहे सही. मुदा अहां ककरो राष्ट्रीयता पर कोनो शक नहि कs सकय छी. जखन मिथिला के बात होएत अछि तखन हम मैथिल छी... जखन बिहार के विकास- हित के बाद होएत अछि... बिहार के दबाएल जाएत अछि त ओकर खिलाफ आवाज उठाबय लेल बिहारी छी. अगर देश के एकता-संप्रभुता पर कोनो आंच आएत तखन हम एकटा भारतीय छी... आखिर कि मिथिला... बिहार के विकास भेने बिना देश के विकास संभव अछि? कि मिथिला ... बिहार के पाछा छोड़ि देश आगां बढ़ि सकैत अछि ?
जखन हम मातृभाषा के बात करय छी त मैथिली मे करय छी... मातृभूमि के लेल बात करय छी त हिंदी के बात करय छी... आओर जखन अंग्रेजी मे गप करय छी तखन अपना के एकटा विश्वबंधुत्व सं जुड़ल पाबैत छी... तखन पूरा दुनिया एकटा आंगन-परिवार जका लगैत अछि. फेर एहि मे क्षेत्रीयता के कोनो बाते नहि आबैत अछि.
आब देखिऔ कोसी मे आएल बाढ़ि के प्रधानमंत्री आओर सोनिया गांधी राष्ट्रीय आपदा बतएलखिन्ह. मुदा मदद देबय मे हाथ खींच लेलखिन्ह. हम बंगाल मे आएल अएला के मदद के खिलाफ नहि छी. मुदा कोसी के लोक के पुनर्वास के लेल कि किछ देबय के जरूरत नहि छलनि प्रणब दा के ? हम श्रीलंका के पीड़ित के मदद के विरोध मे नहि छी मुदा कोसी बाढ़ि सं बेघर लोक के सेहो त किछ सुधि लिऔ.
पचीस राज्य के लेल आएल रेल बजट मे 12 टा नॉनस्टॉप गाड़ी आएल मुदा चारि टा बंगाल चलि गेल... बिहार के एकोटा नहि. 50 टा विश्वस्तरीय स्टेशन मे बिहारक राजधानी पटना तक शामिल नहि अछि . एकरा अहां कि कहबय ? देश मे सभ सं बेसि भीड़ कोन ठाम के ट्रेन मे रहैत अछि ? भीड़ बेसि रहैत अछि एकर मतलब ट्रेन कम अछि. ओकरा बढ़ाबय के जरूरत छल कि नहि? अहां ओहि राज्य के लेल कि कएलहुं. पैसेंजर ट्रेन आओर एकटा जनशताब्दी के झुनझुना थमा देलहुं.
अहां एकटा परिवार जका देश के मुखिया छी त अहां के परिवार.. देश के हर सदस्य... हर राज्य पर बराबर के ध्यान देबय पड़त... हर राज्य के विकास के लेल एक समान काज करय पड़त. अगर कोनो बेसि पिछडल अछि त ओकरा बराबर स्तर पर लाबय के काज करय पड़त मुदा अहां त जे बेसि आगु अछि ओकरा आओर आगां करि रहल छी. जे पिछड़ल अछि ओकरा आओर पाछा धकेल रहल छी. कि देश के प्रतिनिधि सभ के ईहे काज अछि ? ई भेदभाव नहि अछि?. कि एकर खिलाफ आवाज उठानाय क्षेत्रीयता अछि? कि बिहार के विकास नहि होबाक चाही ? आओक कहिआ तक पिछड़ल रहत बिहार ? कि बिहार के लोक आबहुं जागताह कि नहि ? कि अखनो सुतले रहताह ?


text:
IGNOU के स्नातक स्तर के जे ई आधार पाठ्यक्रम शुरू होय वाला अछि ओहि में मिथिलांचलक गौरव... विशेषता... संस्कृति... साहित्य के समुचित स्थान देल जायत... मिथिलाक पोखरि... माछ... पान... मखान आओर सिंघाड़ा ( पोखरि वाला) सेहो पाठ्यक्रम में अहांके पढ़य लेल मिलत...पाट्यक्रम के मकसद..उद्देश्य रहत लोकके मैथिली भाषा के प्रकृति... विशेषता सं परिचित करानाय.
मैथिली पाठ्यक्रम के फिलहाल चारि खंड में बांटल गेल अछि आओर चारू खंड के छह-छह यूनिट में कए देल गेल अछि... पूरा मिलाक 24 यूनिट...इकाई रहत. पहिल खंड में भाषा तत्व आ बोध रहत... जेहि में तिरहुता आ देवनागरी लिपि आ वर्तनी-परिचय... मैथिलिक ध्वनि... विज्ञान विषयक बोध... संस्कृति विषयक बोध आओर शब्दकोशक उपयोग... समाज विज्ञान विषयक बोध आओर निबंध-रचनाक परिचय तथा भाषण शैली रहत.
दोसर खंड वाचन आ विविध विषयक रहत... जेहि में सामाजिक विज्ञानक भाषा आओर वर्तनिक किछु नियम... सामाजिक विज्ञानक भाषा एवं शब्द रचना... मानविकी... भाषा ओ विश्लेषण... विज्ञानक भाषा आओर परिभाषिक शब्द... विज्ञानक भाषाक स्वरूप तथा विधि एवं प्रशासनिक भाषा ... परिभाषिक शब्द आ अर्थ रहत'
तेसर खंड साहित्य सं जुड़ल रहत एहि में कथा... ललित निबंध... एकांकी निबंध... आत्मकथा आओर कविता रहत... जबकि अंतिम चारिम खंड व्यावहारिक मैथिली आ लेखन के रहत... जेहि में शब्द आ मुहावरा लोकोक्ति... संवाद शैली... सरकारी पत्राचार.. टिप्पणी आ प्रारूपन...समाचार लेखन आ संपादकीय... अनुवाद... संक्षेपण भाव-पल्लवन आ निबंध-लेखन रहत.
मैथिली के पूरा पाठ्यक्रम IGNOU के क्षेत्रीय निदेशक डा. एएन त्रिपाठीजी के नेतृत्व में तैयार कएल गेल अछि...हुनका छह सदस्यीय विशेषज्ञ टीम के मदद मिललन्हि अछि..छह सदस्यीय टीम में डा. भीमनाथ झा... डा. देवेन्द्र झा... डा. एनएन झा... डा. नीता झा... डा. एके वर्मा आओर श्री एनसी मिश्र शामिल छलाह..खुशी के एकटा आओर गप्प ई अई जे IGNOU सं मैथिली के पढ़ाई तं शुरू होयबे करत...मिथिलाक्षर में पढ़ाई सेहो होयत...अखत तं मैथिलीक पढ़ाई देवनागरी लिपि में होयत...जे कि अहां अखन हमर लिखल पढ़ि रहल छी...मुदा IGNOU में तिरुहुता...मिथिलाक्षर में पाठ्यक्रम शुरू करय के विचार सेहो छै... संगहि संग मिथिलाक्षर में लिखल पांडुलिपि के दोसर भाषा में अनुवाद सेहो कएल जायत...भ सकय अ मैथिली में क्रिएटिव रायटिंग के पाठ्यक्रम सेहो शुरू होय..आओर ई मिथिलाक्षर में शुरू भ सकैत अछि. त अहां सभ तैयार रहुं...मैथिली में बड़ मौका मिलत..अहांक सामने अपार संभावना दिखय लगत...केवल ऊ मौका के पहचान पकड़य के जरूरत अछि... आब मैथिली के दीन हीन मानय के जरूरत नहिं . सिर्फ नब नब अवसर बनावय के जरूरत छै. रास्ता अपने बनैत जायत...जय मिथिला..जय मैथिली.


text: बिहार मे एनडीए आओर यूपीए अपन-अपन घटक दल के संग सीटक तालमेल करीब- करीब पूरा कs लेने अछि. अगर यूपीए के देखल जाए त लालू प्रसाद यादव जीके आरजेडी 22 सीट पर लड़ि सकैत अछि. रामविलास पासवान जीक एलजेपी 12 सीट पर आओर कांग्रेस 6 सीट पर अपन उम्मीदवार खड़ा कs सकैत अछि. ओना कांग्रेस के कहनाय अछि जे अखन सीट बंटवारा पर कोनो फैसला नहिं भेल अछि. एनडीए के जेडीयू आओर बीजेपी के बीच सेहो तालमेल भs गेल अछि. जेडीयू 25 आओर बीजेपी 15 सीट पर लड़त. जहां तक बीजेपी के गप्प अछि त अगर आखिरी क्षण मे कोनो हेरफेर नहिं भेल त ओकर लिस्ट सेहो फाइनल अछि. अपन मिथिलाक सीट पर ध्यान राखि त दरभंगा सं संजय झाजीक उम्मीदवारी पक्का लगैत छनि. कीर्ति आजाद जीके अगर टिकट मिलतन्हि त दिल्ली मे कोनो सीट हुनका द देल जएतन्हि एकर उम्मीद अछि. मधुबनी सं हुकुमदेव नारायण यादव जी के फेर सं मौका मिलतन्हि. अररिया सं प्रदीप सिंह... पश्चिमी चम्पारण सं डॉ सरोज जायसवाल ... पूर्वी चम्पारण सं राधा मोहन सिंह... कटिहार सं निखिल चौधरी... पूर्णिया सं उदय सिंह... भागलपुर सं सैयद शाहनवाज हुसैन के नाम तय मानल जा रहल अछि. बस एकर औपचारिक घोषणा होबाक अछि. ई घोषणा बीजेपी के केंद्रीय चुनाव समिति के बैठक के बाद होएत.


text:
सभ जमीन पर...
एहि बेर के लोकसभा चुनाव सं पहिने उड़ल वाला बड़का-बड़का दिग्गज के जमीन आबि गेलाह. लोक हुनका सीखय लेल मजबूर कs देलखिन्ह जे मंत्री बनु... केंद्र के राजनीति करु.. बड़का-बड़का हाकुं मुदा टोला-मोहल्ला मे रहय वाला...गाम घर के लोक के बिसरबय त लोक अहुं के बिसरा देत. अहां के ई सोचय पड़त की अहां पूरा क्षेत्र के प्रतिनिधि छी.. कोनो खास जाति...धर्म आ समुदाय के नहिं. अहां के सभ के ख्याल राखय पड़त. लोकतंत्र मे एकोटा लोक के नाराज करनाय भारी पड़ि सकैत अछि. लोकतंत्र मे सिर्फ आश्वासन सं काज नहिं चलैत अछि. किछ ठोस कs क दिखाबय पड़ैत अछि. लोक के लगबाक चाही जे किछ भs रहल अछि. एहन नहिं जे पांच साल अन्हार आओर चुनाव के समय इजोत. काज किछ न किछ पांचों साल चलैत रहबाक चाही. विकास के काज मे गाम-घरके लोक के भागीदारी होबाक चाही. जेहि सं सभ लोक के ओहि पर नजर होए. ई नहिं जे सिर्फ मंत्री जी के दरबार मे हाजिरी लगाबय वाला के भागीदारी होए. लोकतंत्र मे सभ लोक के जोड़ल जाए. सभ के संग लs क चलल जाए.
ओ त लालू प्रसाद यादव जी दु ठाम सं ठाड़ छलाह ताही लेल इज्जत बाचि गेलन्हि. नहिं त रामविलास पासवान जका इहो अहि बेर दिल्ली नहिं जा पैताह. मो. अली अशरफ फातमी... डॉ शकील अहमद... कांति सिंह... रघुनाथ झा... मो. तस्लीमुद्दीन...जयप्रकाश नारायण यादव आओर अखिलेश प्रसाद सिंह
सभ चित्त भs गेलाह. आब हिनका सभके आत्म मंथन करबाक जरूरत छनि जे पिछड़ल बिहारके कि चाही? लोक के हुनका सं कि-कि उम्मीद छलन्हि? लोक के उम्मीद पर ओ कतेक खरा साबित भेलाह? सांसद... मंत्री बनलाह के बाद अपन इलाका के लोक सं कतेक सम्पर्क मे रहलाह? सभ सं सम्पर्क मे रहलाह आ सिर्फ किछ खास वर्ग के लोक के? सभ पर विचार करय पड़तन्हि.
ओ त लालू प्रसाद यादव जी दु ठाम सं ठाड़ छलाह ताही लेल इज्जत बाचि गेलन्हि. नहिं त रामविलास पासवान जका इहो अहि बेर दिल्ली नहिं जा पैताह. मो. अली अशरफ फातमी... डॉ शकील अहमद... कांति सिंह... रघुनाथ झा... मो. तस्लीमुद्दीन...जयप्रकाश नारायण यादव आओर अखिलेश प्रसाद सिंह
सभ चित्त भs गेलाह. आब हिनका सभके आत्म मंथन करबाक जरूरत छनि जे पिछड़ल बिहारके कि चाही? लोक के हुनका सं कि-कि उम्मीद छलन्हि? लोक के उम्मीद पर ओ कतेक खरा साबित भेलाह? सांसद... मंत्री बनलाह के बाद अपन इलाका के लोक सं कतेक सम्पर्क मे रहलाह? सभ सं सम्पर्क मे रहलाह आ सिर्फ किछ खास वर्ग के लोक के? सभ पर विचार करय पड़तन्हि.
Subscribe to: Post Comments (Atom)


text:
नई दिल्ली। पर्यटन मंत्रालय लेल बिहार शायद एखनो पर्यटक योग्य जगह नहि अछि ताहि लेल मंत्रालय अपन सूची मे बिहार कए शामिल करबा स परहेज करि रहल अछि। इ आरोप कोनो 10-20 साल पहिने कैल गेल व्यवहार पर नहि लगाउल जा रहल अछि, बल्कि हाल मे कनाडा मे भेल एकटा आयोजन मे बिहार कए भारत क सूची स हटेबा पर लागि रहल अछि। पर्यटन मंत्रालय, भारत सरकार पिछला सप्ताह कनाडा आ अमेरिका मे एकटा रोड शो क आयोजन केने छल। दूनू देश मे भारतीय पर्यटन कए बढ़ावा देबा लेल आयोजित कैल गेल एहि रोड शो मे बिहार कए छोडि कए सबटा प्रमुख राज्य कए निमंत्रण देल गेल। ओना त पर्यटन मंत्रालय क बिहार संग पक्षपात करबाक लंबा इतिहास रहल अछि, मुदा इ ताजा उपेक्षा कोनो नजरि स तर्कसंगत नहि लागि रहल अछि। केंद्र क इ उपेक्षा तखन अछि जखन बिहारक चर्च पूरा दुनिया मे भ रहल अछि आ बिहार मे पर्यटकक संख्या मे पिछला पांच साल स सर्वाधित बढोतरी देलखल जा रहल अछि। एकर बावजूद केंद्रीय पर्यटन मंत्रालय क उपेक्षाक हद अछि जे टूरिस्म स्पॉटक टॉप-टेन स बिहार गायब करि देल गेल अछि। जखनकि बोधगया आ राजगीर अंतरराष्ट्रीय आ राष्ट्रीय स्तर पर 23 फीसदी स बेसी पर्यटक कए अपना दिस आकर्षित केलक अछि। वेबसाईट पर बिहार क हाल इ अछि जे एकर ट्रेवल डाइरेक्ट्री मे बिहार क एकटा होटल क नाम सर्च नहि होइत अछि, आइटीडीसी क होटल आन राज्यक अपेक्षा बिहार मे काफी कम अछि। उत्तर बिहार आ पूर्वी बिहार मे त पर्यटन मंत्रालयक एक टकाक निवेश नहि देखल जा सकैत अछि। उपेक्षाक हालत इ अछि जे बेवसाइट पर बिहार राज्य सर्च करब त केवल पाँचटा शहर बाँका, बोधगया, पटना, राजगीर, सिकंदरा आ वैशाली क नाम अबैत अछि। एहि पांचटा शहरक चुनाव कोन आधार पर भेल इ बुझब कोनो बिहारी लेल कठिन अछि। एहि सूची मे यूनेस्को क विश्व विरासत क सूची मे आयल नालंदा आ दुनियाक सबस पुरान विश्वविद्यालय मे स एक विक्रमशिला विश्वविद्यालय एहि सूची स बाहर क देल गेल अछि। जखन कि पावापुरी आ सीतामढी सन जगह कए सेहो एहि मे शामिल करबाक चाहैत छल। मुदा महल आ पोखरिक शहर दरभंगा हुए बा सिल्क सिटी भागलपुर एहि मे कोनो शहर शामिल नहि कैल गेल। ओना राज्य सरकार अपन प्रयास स बिहार पर्यटन मे एहि वर्ष 10 फीसदी क विकास दर दर्ज केलक अछि। 2011 क सर्वे क अनुसार 2011-12 मे कुल 1.27 करोड़ पर्यटक बिहार एलथि जाहि मे 5.27 लाख पर्यटक केवल बुद्ध सर्किट लेल आयल छलाह। पिछला पांच साल स बिहार मे गोवा स बेसी पर्यटक आबि रहल छथि। एहन मे एक दिस बिहार कए देखबा लेल बिहार मे विहार करबा लेल देश-विदेश क लोक बिहार कए प्रमुखता द रहल अछि मुदा पर्यटन मंत्रालय लेल बिहार विहार योग्य नहि अछि। भारत सरकार क पर्यटन मंत्रालय क उपेक्षापूर्ण व्यवहार स बिहार मे पर्यटनक विकास कए समुचित गति नहि भेट रहल अछि। बिहार मे करीब 20टा एहन स्थान अछि जे विश्व स्तर पर पर्यटक कए आकर्षित क सकैत अछि, एकर विकास करबाक बदला मे पर्यटन मंत्रालय बिहार क पर्यटन कए अंतरराष्ट्रीय मानचित्र स गायब करबा मे लागल अछि। पर्यटन मंत्रालय बिहार क पर्यटन विभाग कए अपन सूची स बाहर जरूर क सकैत अछि, मुदा बिहार केंद्र क भरोस स कोनो योजना तैयार नहि क रहल अछि ताहि लेल पर्यटनक विकास तेज गति स नहि मुदा धीरे-धीरे जरूर भ रहल अछि। एहन मे सवाल अछि भारत क इतिहास बिहार भ कए जाइत अछि, भारत क नक्शा मे बिहार क स्थान दिल क जगह पर अछि, दिल क बिना सम्पूर्ण शरीर क कोनो अस्तित्व नहि होइत अछि, बिहारक इतिहास कए नजरअंदाज कए भारतक कोनो इतिहास लिखल नहि जा सकैत अछि, एहन मे केंद्र सरकार क पर्यटन मंत्रालय कोन आधार पर अपन सूची स बिहार पर्यटन कए बाहर क देलक अछि इ बुझब कठिन अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
नई दिल्ली । मुख्यमंत्री नीतीश कुमार राष्ट्रीय विकास परिषद (एनडीसी) क बैठक मे बिहार कए विशेष राज्य क दर्जा क जोरदार मांग केलथि। ओ प्रधानमंत्री कए एहि पर विचार लेल अंतर मंत्रालय समूह क गठन लेल धन्यवाद देलथि। उम्मीद जतेलाह जे इ समूह बिहार क एहि जायज मांग मे निहित भावना कए सही परिप्रेक्ष्य मे बुझत आ राज्य क विकास मे हरसंभव सहयोग करत। एनडीसी ओ फोरम अछि, जतए स बिहार क इ मांग पूरा हेबाक अछि। प्रधानमंत्री सेहो कहला जे एहि पर फैसला एनडीसी कए करबाक अछि। बिहार लेल एहि बैठक क महत्व क अनुमान एहि स लगाउल जा सकैत अछि जे मुख्यमंत्री क संग उप मुख्यमंत्री सुशील कुमार मोदी सेहो पूरा दिन एहि बैठक मे मौजूद छलाह। मुख्यमंत्री कहला जे 2006 मे बिहार विधानसभा प्रस्ताव पारित करि विशेष श्रेणी क दर्जा क मांग केने छल। बिहार क प्रति व्यक्ति आय राष्ट्रीय प्रति व्यक्ति आय क एक तिहाई अछि। इ दिल्ली क प्रति व्यक्ति आय क सातम हिस्सा क बराबर अछि। ओ कहला जे राज्य क बीच आय मे अंतर क इ खाई चिंता क विषय अछि। एहि लेल एहि मसला कए प्राथमिकता क आधार पर समाधान करबाक चाही। केंद्रीय निवेश क माध्यम स बिहार मे सकल स्थाई पूंजी निर्माण कए गति सेहो विशेष श्रेणी क दर्जा देबा स संभव होएत। मुख्यमंत्री कहला जे राज्य क क्षेत्राधिकार वाला विषय पर कानून बनेबा स पहिने राज्य क सामर्थ्य क सेहो आकलन कैल जाए। शिक्षा क अधिकार कानून क समय हम 90:10 क अनुपात मे धन क आवंटन क मांग केने रही। एकरा घटाकए 65:35 करि देल गेल अछि। एहि स बिहार सन गरीब राज्य पर अतिरिक्त वित्तीय बोझ पड़त। बिहार लेल विशेष योजना सहायता कए 12 वीं योजना मे सेहो जारी रखबाक मांग करैत मुख्यमंत्री कहला जे एकरा लेल राज्य कए प्रति वर्ष 4000 करोड़ टका देल जाए। बिहार मे बिजली क गंभीर संकट क उल्लेख करैत मुख्यमंत्री बिजली क केंद्रीय आवंटन बढेबा क मांग केलथि। ओ चौसा (बक्सर), पीरपैंती (भागलपुर) आ कजरा (लखीसराय) बिजली परियोजना लेल कोल लिंकेज नहि देबा पर चिंता जतेलाह। नीतीश राष्ट्रीय खाद्य सुरक्षा विधेयक मे निहित लाभार्थी क सही-सही पहचान लेल बीपीएल आयोग क गठन करबाक मांग केलथि। संगहि कहला जे लक्षित जन वितरण प्रणाली मे सुधार क बदला मे कैश ट्रांसफर क व्यवस्था कैल जाए। एहि स लीकेज न्यूनतम होएत आ परिवार कए अपन जरूरत क मुताबिक खाद्यान्न ल सकबाक आजादी रहत। मुख्यमंत्री रक्सौल स बख्तियारपुर होइत पारादीप बंदरगाह तक ईस्टर्न इकॉनॉमिक कॉरीडोर (पूर्वी आर्थिक गलियारा) बनेबाक मांग केलथि। एहि स बिहार नहि, पड़ोसी राज्य कए सेहो लाभ होएत। ओ 12 वीं योजना मे गाम कए आधार बनेबाक बजाय टोला (बसावट) कए इकाई मानि कए योजना बनेबाक सेहो सुझाव देलथि।
-
bihar ke utthan hetu bihar ke bises rajya k darja debak chahi.e hetu hamra samast bihar basi se anurodh eih je e mudda ke safal banebak hetu purn jor se prayas kari
jai mithila jai maithili
vinay shankar jha
Comments are closed.


text:
ट्रयासी लर्ड्स
ट्र्यासी एलिजाबेथ लर्ड्स (जन्म नोरा लोइस कुज्मा; मई ७, १९६८) एक अमेरिकी अभिनेत्री, गायिका, मोडल, लेखिका, निर्माता आ निर्देशक छी । सन् १९८० कें समयमे ओ एक लोकप्रिय अश्लिल चलचित्र अभिनेत्री छल । कानूनी तौर पर कम उमरमे नग्न चित्र आ बहुतेक अश्लिल चलचित्रमे अभिनय केलाक कारण लर्ड्सकें कानूनी उल्झनमे घसिटने छल । एकर नतिजा ई भेल की लर्ड्सद्वारा अभिनीत चलचित्रक निर्माता आ विक्रेतासभकें करोड़ो रुपैयाँक नोकसान भेल आ ई मुद्दा एतेक आगा बढि गेल जाहिसँ पुरे अश्लिल चलचित्र उद्योगकें झट्का लागल छल ।[१]
विषय सूचीसभ
जीवनी[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
ट्र्यासी लर्ड्सक सम्बन्धमे विकिपिडियाक भातृ योजनासभमे ताकी:
- आधिकारिक पृष्ठजाल
- इन्टरनेट चलचित्र भण्डारणमे ट्र्यासी लर्ड्स
- इन्टरनेट वयस्क चलचित्र डेटाबेसमे लर्ड्स ट्रयासी लर्ड्स
- वयस्क चलचित्र डेटाबेसमे ट्र्यासी लर्ड्स


text:
पटना। मुख्यमंत्री नीतीश कुमार केंद्र सरकार स सीधा टकराव क संकेत द देलथि अछि। राज्य कए विशेष दर्जा दियेबा लेल ओ आंदोलन क चेतावनी देलथि अछि। योजना आयोग क सदस्य सुधा पिल्लई क अध्यक्षता मे बिहार कए विशेष राज्य क दर्जा क मांग पर विचार लेल अंतरमंत्रालयीय कमिटी बनाउल गेल छल। ओ कमिटी पीएमओ कए सौंपल अपन रिपोर्ट मे कहलक अछि जे विशेष राज्य क दर्जा लेबा लेल जरूरी शर्त कए बिहार पूरा नहि करैत अछि। नीतीश कहला जे कमिटी क रिपोर्ट रद्दी क टोकरी मे फेंक देबाक चाही। अगर बिहार गप नहि मानल गेल, त पटना क गांधी मैदान हुए या दिल्ली क रामलीला मैदान, ओकरा बिहारी स भरि देल जाएत। नीतीश कहला जे कमिटी क रिपोर्ट पढ़बा स एहन बुझा रहल अछि जे ओकरा एहने रिपोर्ट देबा लेल कहल गेल छल। रिपोर्ट मे बिहार कए कोनो हाल मे मदद नहि देबाक तमाम तर्क देल गेल अछि। नीतीश कहला, ‘विशेष राज्य क दर्जा देबाक मापदंड क आधार पर बिहार कए केंद्र लगातार उपेक्षा क रहल अछि। कहल जा रहल अछि जे अंतरराष्ट्रीय सीमा, बाढ़, आबादी आदि क तर्क क आधार पर बिहार कए विशेष राज्य क दर्जा देल गेल, त दोसर कईटा राज्य सेहो इ दर्जा मांगत।
maithili news, mithila news, bihar news, latest bihar news, latest mithila news, latest maithili news, maithili newspaper


text:
समीक्षा – किसलय कृष्ण
“भाषाक पानि जखन जैड मे ढरेतइ , त’ मैथिली’क झंडा अकास मे फहरेतई ” मैथिली रचनाकार स्व. मनोरंजन झा’क ई पांति तखन सार्थक लागल जखन नई दिल्ली’क श्रीराम सेंटर’क प्रेक्षा गृह मे विगत 29 ,अगस्त,2011 कें मैथिली मे अविनाश चन्द्र मिश्र’क चर्चित नाटक ‘मुक्तिपर्व’क मंचन आरम्भ भेल | दर्शक सँ भरल प्रेक्षा गृह मे जखन मंच पर सँ पर्दा हटल आ तेथ सुमिरन आरम्भ भेल रंगकर्मी सभ द्वारा त’ सांचे मैथिली’क झंडा अकास मे लहरैत बुझायल | दिल्ली’क सक्रिय रंग संस्था मैलोरंग द्वारा प्रस्तुत आ युवा रंग निर्देशक प्रकाश झा द्वारा निर्देशित ई नाटक कैक दृष्टियें महत्वपूर्ण रहल | खास कय सूत्रधार (निलेश दीपक) आ बिपटा (संतोष झा) ‘क अभिनय’क कोलाज़ बनैत छल जे दर्शक के आनंदित करैत एकटा छाप छोड़बा मे सक्षम रहल | ई बात अलग अछि जे हिनका सबहक संवाद गायन मे पार्श्व संगीत आ स्वरक तारतम्य’क आभाव अंत धरि खटकैत रहल जे पूर्वाभ्यास’क कमी दिस सेहो संकेत करैत अछि आ ध्वनि उपकरण’क गड़बड़ी दिस सेहो | मुदा सूत्रधार-बिपटा’क गायन शैली मे निर्देशक’क परिकल्पना एहि कारणे स्मरणीय आ अनुकरणीय रहत जे मिथिलाक विभिन्न लोक गायन शैली’क अद्भुत समावेश कयल गेल छल |
ई नाटक एक आओर कारण सँ ऐतिहासिक अछि जे अछि मैथिली रंगमंच पर एकटा नव प्रयोग ” नटुवा नाच”क प्रारंभ शिल्प’क स्तर प्रायः पहिल बेर भेल अछि | किर्तनिया , विदापत आदिक बाद एहि शैली कें ‘नटुवा नाच’ कहब कते समीचीन अछि , एहि विन्दु पर इतिहासकार आ आलोचक लोकनि सोचि सकैत छथि | पूर्वी मिथिला क्षेत्र’क सहरसा,सुपौल,पुरनिया आदि मे नटुवा आ नाच दुनू सँ क्रमशः दू तरहक मनोरंजक कार्यक्रमक बोध होइत अछि आ से प्रकाश झा निर्देशित एहि नाटक मे एक दिस जतय बिपटा आ सूत्रधार’क अभिनय आ संवाद नटुवा कें जीवंत करैत छल त’ दोसर दिस आन अभिनेता सबहक आंगिक अभिनय आ संवाद नाच मोन पाड़बा मे सक्षम | अस्तु कोलाज़ रूप मे नटुवा-नाच नाम देले जा सकैत छल | मैलोरंग’क पुरान अभिनेता मुकेश झा ‘चुड़क’ के भूमिका मे एक बेर फेर अपन अभिनय क्षमता’क छाप छोड़लनि आ अपन अद्भुत आंगिक आ वाचिक अभिनय सँ चुगला’क लोक चरित्र कें जीवंत केलनि | चारुवक्र (राधाकांत), साम्ब(अनिल मिश्र ),
नारद (प्रवीण झा),सामा (स्वप्ना) आदिक अभिनय प्रशंसनीय छल , त’ श्रीकृष्ण’क भूमिका मे भास्कर केर संवाद वाचन सुन्दर | सामान्य मंच सज्जा पर गोविन्द सिंह यादव’क प्रकाश संयोजन बेर-बेर अपन कमाल देखा रहल छल | मिथकीय कथा कें समकालीन सन्दर्भ सँ जोड़ी मंच पर उपस्थापित करब एकटा दुष्कर काज थिक आ तकरा युवा निर्देशक प्रकाश जाहि सहजता आ बोधगम्यताक संग मंच पर प्रस्तुत केलनि से अभूतपूर्व छल | हाँ एहि बेर संगीत’क स्तर पर गुंजन झा निराश क’ रहल छलाह आ अनुभवी राजीव मिश्र सेहो ध्वनि’क तारतम्य बैसेबा मे पहिलुक प्रस्तुति सभ सँ झूस छलाह , जकरा आगामी प्रस्तुति सभ मे सुधारल जा सकैत अछि |
सम्पूर्ण रूप मे मैलोरंग आ प्रकाश झा एहि लेल बधाई आ प्रशंसा’क पात्र छथि जे ओ सभ एक बेर फेर राष्ट्रिय रंग क्षितिज पर मैथिली’क झंडा फहरेबा मे सफल भेलाह आ विश्वास अछि जे हुनका सबहक रंगयात्रा मैथिली मंच कें समृद्ध करत |


text:
देश के सभसं बड़का अखबार मे सं एक दैनिक भास्कर जल्दीए बिहार आओर झारखंड सं शुरू होए वाला अछि. एहिके लेल दैनिक भास्कर के पत्रकार सभक जरूरत अछि. दैनिक भास्कर अखबार मे एहि बारे मे एकटा भारी भरकम विज्ञापन निकलल अछि. अखबार के लेल जतेक पद अछि सभ बिहार आओर झारखंड सं जुड़ल लोक के लेल अछि. जेहि पद के लेल विज्ञापन निकलल अछि ओ अछि... समाचार संपादक... उप समाचार संपादक... मुख्य उप संपादक... उप संपादक... प्रशिक्षु उप संपादक... चीफ रिपोर्टर... डिप्टी चीफ रिपोर्टर... रिपोर्टर... प्रशिक्षु रिपोर्टर... वाणिज्य संवाददाता... खेल संवाददाता... ब्यूरो प्रमुख ... वरिष्ठ संवाददाता... संवाददाता... फोटोग्राफर... कार्टूनिस्ट... डिजाईनर...मैगजीन/ फीचर संपादक.
कुल 16 पद के लेल सैकड़ों वैकेंसी अछि. ओना एकरा सभ के लेल 5 साल के अनुभव मांगल गेल अछि मुदा अगर अहां मे जोश... उत्साह... किछ करय के जज्बा अछि त कोनो दिक्कत नहि. मुदा एक बात ध्यान राखब 21 अप्रैल तक अहांक आवेदन अखबार के पास पहुंचि जएबाक चाही. अहां अपन फोटो लागल बॉयोडाटा/ रिज्यूमे एहि पर भेज सकय छी :


text:
मधुबनीक विख्यात शिवतीर्थ कपिलेश्वर स्थानक प्रांगण मे मासिक चलन्त कविगोष्ठीक सतरहम बैसारक आयोजन बीतल रवि कें सफलतापूर्वक सम्पन्न भेल. स्थानीय कवि अवधेश झा संयोजन ओ लेखिका स्वर्णिम किरण झा अध्यक्षता मे आयोजित एहि बैसार मे दरभंगा, मधुबनी ओ सीतामढीक दू दर्जन सं बेसी कवि-कवियित्रीक सहभागिता देखल गेल.
विभिन्न गंभीर विषय पर एक सं एक स्वरचना पढि कवि लोकनि साहित्यप्रेमी सबहक वाहवाही हंसोंथबा मे सफल रहलाह. नवांकुर भोला साहुकार केर मिथिला-मैथिलीक बखान पर केन्द्रित रचना सं प्रारंभ भेल एहि बैसार मे युवा दुर्गेश मंडल नेनपन कें केन्द्र मे राखि अपन रचना वाचन केलाह. तदुपरांत गीतकार वाचस्पति ठाकुर परातीक रूप मे गीत प्रस्तुत क' उपस्थित जनसमूह कें मंत्रमुग्ध क' देने छलाह.
राघव रमणक वाचस्पति डीह पर केन्द्रित रचना आयोजन मे एकटा अलग छाप छोड़ैत दृष्टिगोचर भेल त' ओतहि युवातुर्क निस्सन गजलकारक सुमित गुंजन सत्ताक कुव्यवस्था पर चोट करैत सुन्दर गजलक पाठ कएने छलाह. वासंती नवरात्राक पहिल दिन आयोजित भेल एहि बैसार मे नारी शक्ति सहभागिता सेहो देखल गेल. कवियित्री रूबी मिश्रा अपन कविता मे बाल-मजदूरीक सजीव चित्रण करबाक सुन्दर प्रयास केने छलीह.
हास्य कवि रूप मे स्थापित होइ दिस अग्रसर युवा कवि कमलेश प्रेमेन्द्र अपन चिर-परिचित अंदाज मे नव बरखक मेला मे ठेलम-ठेला मध्य सं हास्य अधिश्रोता सबहक बीच रखलाह आ लोकक पेट मे बग्घा लगबै मे सफल रहलाह.
एहि बीच कल्याण जी अपन वसंत-वर्णन शीर्षकक कविता मे प्रकृतिक जीवंत चित्रण अकानल गेल. तदुपरांत गीताकान्त झाक भक्ति रस मे बोरल गीत प्रस्तुत क' मैथिली मौलिक गीतक एकटा निस्सन उदाहरण रखने छलाह. एहि स' पहिने नवतूरमे बेस अंखिगर युवा कवि प्रियरंजन झाक जीवन मे नारीक महत्व विषय-वस्तु पर केन्द्रित रचना मैथिली गद्य कविता कें एकटा नव उचासक अखियास करौलक.
अक्षय आनन्द सन्नी अपन रचनाक माध्यमे नारीक प्रति लोकक गिद्ध दृष्टि केर बहन्ने समाज पर कुठाराघात करबाक भरिसक प्रयास कएने छलाह. कार्यक्रमक संयोजक ओ कवि अवधेश झा अपन रचनाक माध्यमे नारी कोनो वस्तु नहि सन गंभीर गप्प नव अंदाज मे कहने छलाह. प्रसिद्ध युवा कवि मैथिल प्रशांतक गजल मे नव तेवर लोकक हृदय धरि पहुंचल छलैक. प्रशांत अपन गजल मे विभिन्न रास सम-सामयिक मुद्दा पर बड़ सहजता सं निस्सन चोट केने छलाह.
दुष्यंत कुमार वत्सक हिन्दी सं मैथिली अनुवाद कविता बैसार मे एकटा अलग छाप छोड़ने छल. मनोज कामत अपन हास्य रचनाक माध्यमे वर्तमानक शिक्षा व्यवस्था पर करगर व्यंग्य कएने छलाह त' दरभंगा आकाशवाणीक प्रतिनिधि कवि अखिलेख झा लोकतंत्रक कुव्यवस्था पर सशक्त प्रहार अपन रचनाक माध्यमे कएने छलाह.
कार्यक्रमक प्रसिद्ध हास्य कवि अर्जुन कविराज 'नेता जी जेल मे' शीर्षक कविता वाचन क' बैसार मे चारि चान लगा देलनि. अंत मे कार्यक्रमक अध्यक्षा श्रीमती किरण देसी फ्लेवरक चैतावर प्रस्तुत क' आनन्दित क' देने छलीह. कार्यक्रम मे बाॅलीवुड केर फिल्म अभिनेता ओ सुच्चा मैथिल नरेन्द्र झाक देहावसान पर उपस्थित व्यक्तित्व शोक व्यक्त क' हुनके मृतात्माक शांति लेल दू मिनटक मौन रखने छलाह. तकरा बाद अध्यक्षाक अध्यक्षीय संबोधन, अखिलेख झा द्वारा कार्यक्रमक समीक्षा आ काव्य बैसारक संस्थापक मैथिल प्रशांत द्वारा धन्यवाद ज्ञापन कएल गेल.
एहि आयोजन मे संचालनक भूमिका मनोज कामत निमाहने छलाह.
रिपोर्ट: अक्षय आनन्द सन्नी


text:
जयनगर-दिल्ली गरीब रथ 10 सं !
जयनगर- दिल्ली निजामुद्दीन के बीच गरीब रथ 10 जुलाई सं चलय लागत. एकरा लेल जयनगर स्टेशन पर जोर- शोर सं तैयारी चलि रहल अछि. उम्मीद छै जे रेल मंत्री लालू प्रसाद यादव 10 तारीख के हरी झंडी दिखाकय गरीब रथ के रवाना करथिन्ह. उद्घाटन के लेल मंच बनाबय आओर स्टेशन के सजाबय... रंग रोगन के काज शुरू अछि. अखन ई ट्रेन सप्ताह में दु दिन चलत. जयनगर सं ई ट्रेन सोम आओर शुक्र दिन चलत आओर हजरत निजामु्द्दीन सं मंगल आओर शनि दिन खुलत. जयनगर - दरभंगा सं ई सभसं नीक ट्रेन होएत. एहि ट्रेन सं जयनगर सं दिल्ली पहुंचय में सिर्फ 21 घंटा लागत. बेरिया में 12 बजे चढु आओर दोसर दिन भोरे भोर नौ बजे दिल्ली पहुंच जाउ. एहि सं नीक ट्रेन आओर कोन होएत. गरीब ट्रेन के बोगी सभ जयनगर आबि गेल अछि. अखन ओकर जांच परख भs रहल छै. उम्मीद छै जे एहि में सभ बोगी एसी-3 रहत. मुदा एहि ट्रेन में अखन पेंट्री के सुविधा नहिं मिलत. ई अखरय वाला बात अछि. एहि पर ध्यान देबय के जरूरत छै. हां एकटा नीक गप्प ई अछि जे मिथिला के ह्रदय स्थल जयनगर...मधुबनी...दरभंगा सं गुजरय के कारण एहि ट्रेन के हर बोगी में मिथिला पेंटिंग के लगायल गेल अछि.


text:
वड़ोदरा
वड़ोदरा (IPA: /ʋə'ɽod̪əɾa/), (पूर्व नाम : बडौदा ) गुजरात राज्यक तेसर सबसँ बेसी जनसङ्ख्या भेल शहर छी । ई एक शहर छी जतेक महाराजा सयाजीराव विश्वविद्यालय अपन सुन्दर वास्तुकलाक लेल जानल जाइत अछि । वड़ोदरा गुजरातक एक महत्त्वपूर्ण नगर छी । वड़ोदरा शहर, वड़ोदरा जिलाक प्रशासनिक मुख्यालय, पूर्वी-मध्य गुजरात राज्य, पश्चिम भारत, अहमदाबादक दक्षिण-पूर्वमे विश्वामित्र नदीक तटमे अवस्थित अछि । वड़ोदराके बडौदा सेहो कहल जाइत अछि । एकर सबसँ पुरानो उल्लेख सन् ८१२ क अधिकारदान या राजपत्रमे अछि, जाहिमे एकरा वादपद्रक बताएल गेल अछि । ई क्षेत्रके जैनिसभक कब्जासँ मुक्त करेनिहार दोर राजपूत राजा चन्दनक नाममे शायद एकरा चन्दनवटीक नामसँ सेहो जानल जाइत छल । समय-समयमे ई शहरक नव नामकरण होइत गेल, जेना वारावती, वातपत्रक, बडैदा आ सन् १९७१ मे वड़ोदरा नाम राखल गेल ।
विषय सूचीसभ
इतिहास[सम्पादन करी]
इतिहासमे ई शहरक पहिल उल्लेख सन् ८१२ मे ई क्षेत्रमे आबि बैसल व्यापारीसभक समयसँ भेटल अछि । सन् १२९७ मे ई प्रान्त हिन्दू शासनक अधिन हिन्दूसभक वर्चस्वमे छल । ईसाई यूगक प्रारम्भमे ई क्षेत्र गुप्तवंशक साम्राज्यक अधीन छल । भयङ्कर युद्धबाद, ई क्षेत्रमे चालुक्य वंशक सत्ता कायम भेल आ एकर आधिन भऽ गेल । अन्तमे, ई राज्यमे सोलङ्की राजपूतसभ कब्जा केलक । ई समयधरि मुस्लिम शासन भारत वर्षमे फैलल छल आ देखते देखते वड़ोदराक सत्ताक बागडोर दिल्लीक सुल्तानसभक हात चलि गेल । वड़ोदरामे दिल्लीक सुल्तानसभ एक लम्बा समयधरि शासन केलक, जाबे धरि ओ सभ मुगल सम्राटसभद्वारा परास्त नहि भऽ गेल । मुगलसभक सबसँ पैग समस्या मराठा शाषक छल जे कनिक कनिक करि मुदा अन्ततः ई क्षेत्रमे अपन राज्य स्थापित केलक आ ई मराठा वंश गाइकवाडक राजधानी बनल । सर सयाजी राव गाइकवाड (१८७५-१९३९) III, एहि वंशक सबसँ सक्षम आ लोकप्रिय शासक छल आ ओ ई क्षेत्रमे बहुतेक सरकारी आ नौकरशाही सुधार करैमे सफल भेल । ब्रिटिश राजक समयमे भारतक बहुतेक क्षेत्रमे ब्रिटिशसभक प्रभाव छल मुदा बडोदरा भारतक स्वतन्त्रताधरि एक शाही राज्य बनल रहल । बहुतेक अन्य रियासतसभ जका, बडोदरा राज्य सेहो सन् १९४७ मे गणतन्त्र भारतमे शामिल भऽ गेल ।
उद्योग[सम्पादन करी]
ई शहरमे उत्पादित होमएवला विभिन्न प्रकारक वस्तुसभमे सूती वस्त्र तथा हथकरघा वस्त्र, रसायन, दियासलाई, मसिनसभ आ फर्नीचर शामिल अछि ।
यातायात[सम्पादन करी]
वड़ोदरा एक रेल आ मेर्ग जङ्क्सन छी तथा एतय एक विमेनस्थल सेहो अछि ।
जनसङ्ख्या[सम्पादन करी]
सन् २००१ क भारतक जनगणना अनुसार वड़ोदरा शहरक जनसङ्ख्या १३,०६,०३५ अछि आ बडोदरा जिलाक कुल जनसङ्या ३६,३९,७७५ अछि ।
सन्दर्भ सामग्रीसभ[सम्पादन करी]
- ↑ Census 2011, Indian, "Indian Census 2011"।
- ↑ Cities having population 1 lakh and above, Census 2011. censusindia.gov.in


text:
आबि गेल सावन...
सावन आबि गेल. सावन आबय के संग कांवड़ ल s क बाबाधाम जनाय सेहो शुरू भs गेल अछि. बोल बम के नारा अछि... बाबा एकटा सहारा अछि.... आओर बोल बम- बोल बम बोलैत लोक सुल्तानगंज सं जल भरि बाबाधाम के लेल निकलि पड़लाह अछि. सुल्तानगंज सं लsक बाबाधाम देवघर रावणेश्वर महादेव तक 105 किलोमीटर के रास्ता केसरिया... भगवा रंग में रंगि जाएत अछि. आन दिन त लोक बस... गाड़ी सं बाबाधाम चलि जाइत छथि मुदा भरि सावन लोकक कोशिश पैदल कांवड़ ल जाइ के रहैय छन्हि. भरि सावन बिहार... उत्तर प्रदेश... बंगाल...असम... नेपाल के संग दोसरो ठाम सं लोक आबि बाबा के दर्शन करैत छथि. सुल्तानगंज में उत्तरवाहिनी गंगा में नहाकए पूजा पाठ कS जल भरि नंगे पैर बोल बम- बोल बम बोलैत बाबा धाम लेल विदा होएत छथि. सुल्तानपुर में बाबा अजगैबीनाथ के दर्शन सेहो करय छथि ई मंदिर बीच गंगा में अछि आ नाव सं जाsक दर्शन करय पड़ैत अछि. सुल्तानगंज सं भगवा...केसरिया कपड़ा पहिन लोक कांवड़ लए चलैत छथि. एहि 105 किलोमीटर के यात्रा कई तरहे होएत अछि. कइटा लोक भरि रास्ता डंडवत करैत चलय छथि. हुनका बाबाधाम पहुंचय में बीस दिन सं मास दिन तक लगि जाइत छनि. जखन कि डाकबम के दौड़ैत -दौड़ैत चौबीस घंटा के भीतर जल धारय के रहय छनि. ओना पैदल चलय वाला में लोक अपन सामर्थ्य के अनुसार दु...तीन... चारि दिन में बाबा धाम पहुंचय छथि. यात्रा के बीच सभ तरहक साफ-सफाई पर विशेष ध्यान राखय पड़ैत अछि. मन भक्ति भाव सं भरि यात्रा करय पड़ैत अछि. दर-दुनिया भूलि... सभ किछ बिसरि बस बाबा के याद करैत...बोलबम...बोलबम बोलैत चलैत रहुं. बाबाधाम पहुंचि बाबा के दर्शन करू. बाबा पर जल धारु. सभ चिंता ...फिकिर सं मुक्त भs जाउ. भरि सावन रोज सत्तर...अस्सी हजार लोक बाबा भोलेनाथ के दर्शन करय छथिन्ह. सोमवार के तs लाख...सवा लाख तक चलि जाइत अछि. आखिरी सोमवारी के तs तीन...चारि लाख धरि लोक पहुंचय छथिन्ह जल धारय लेल. बाबाधाम में सांझक श्रृंगार देखय वाला होइत अछि. बड़ नीक दृश्य होएत अछि ओकर. हमर घर के त सं सभ गोटे कइ बेर बाबाधाम गेल छथिन्ह. हम एके बेर गेल छी जखन मिडिल स्कूल में छलहुं. गांव सं एकटा बस रिजर्व कएल गेल छल. तीस...चालीस टा लोक छलहुं. बड़ नीक लागल. एकटा स्वर्गीक आनंद छल. मन करैत छल जे सालों भर एहन यात्रा होएत रहत त कतैक नीक रहत. हम अपना बारे में एकटा गप्प आओर सुनाबैत छी जे सुल्तानगंज सं जल भरि चलला के बाद बाबाधाम धरि हम केवल रसगुल्ला खा रहलौं. हमर नाम रसगुल्ला बन राखि देल गेल रहय ओहि समय. बच्चा में तs ओकर आनंद जे मिलल से कहल नहिं जा सकैत अछि. रास्ता में धर्मशाला में रुकनाय... भरि रास्ता सत्संग... प्रवचन... धर्मक बात...नैतिकताक गप्प. बड़ असर पड़ैत अछि नैतिक शिक्षा के. कोनो सभ्य समाज... शांतिपूर्ण समाज के लेल माता -पिता... बड़ लोकक ज्ञानक बात बड़ असर करय छै. आधुनिकता के दौर में नैतिक शिक्षा के कमी शुरू में नहिं लोकक के उम्र भेला पर जरूर खटकैत अछि. खैर छोडुं एहि गप्प के. बाबाधाम के पेड़ा बड़ स्वादिष्ट होएत अछि. मन करैत अछि खाइते रहि. केतबो खाउ मन नहिं भरत. एहि ठामक मकुरदाना... पेड़ा के प्रसाद के कोनो जवाब नहिं अछि. बाबाधाम सं बद्धि... प्रसाद... सिंदुर लाबि पूरा गाम... रिश्तेदारी में बांटल जाइत अछि. आई काल्हि लोकक के कामकाज में व्यस्त रहला के कारणे समय नहिं मिलैत छनि. मुदा समय मिलय त एक बेर पैदल एहि यात्रा पर जरूर जाउ. सब किछ भूलि... कामकाज घरे पर छोड़ि जाएब त बेसि आनंद आएत. भरि रास्ता हरियाली... केसरिया... भगवा रंग में रंगल गाम घर... रास्ता... लोकक मजा लिअ. मस्ती में डूबि जाउ. लागत सभ किछ एहिठाम छै. मुदा एहि के लेल अहां के... अपना के वर्तमान में राखय पड़त. ई नहिं के अपने कांवड़ ल चलि रहल छी आओर ध्यान घर पर आ दोसर ठाम अछि.
19 जुलाई सं 18 अगस्त मास धरि चलय वाला एहि श्रावणी मेला के लेल सरकार के तरफ सं सेहो खूब तैयारी रहय छै मुदा कहल जा रहल छै जे एहि बेर आन सालक हिसाब सं सुविधा कम छै. सुल्तानगंज सं बाबाधाम तक रास्ता में रहय... बैसय..खाय पिबय... शौचालय...चिकित्सा के व्यवस्था दुरुस्त नहिं अछि. एहि गर्मी में लोकक लेल पानि के जे इंतजाम छै ओकरा अहां समुचित नहिं सकैत छी. लोक के पानि खरीद के पिबय पड़ि रहल अछि. एहि बेर गर्मी सेहो किछ बेसि अछि. उम्मीद करु जे सावन में मेघ बरसय. आओर जंs मेघ बरसि गेल तं फेर कोन चिंता... मेघक झूमति बौछार के बीच झूमति चलु. तं देर कोन बात केर निकलि चलुं बाबा के दर्शन करय लेल.


text:
एहि संगोष्ठी के आयोजन मिथिला राज्य निर्माण सेना (मिरानिसे) के तरफ सं कएल गेल.
मिथिला राज्य निर्माण सेना के एहि संगोष्ठी में बीजेपी के
राष्ट्रीय उपाध्यक्ष प्रभात झाजी एकटा वेबसाइट www.mrns.in के लोकार्पण सेहो करलखिन्ह.
मिरानिसे के संजीव सिन्हा जी एहि बेरक संगोष्ठी मे सभ पार्टी...संगठन सं जुड़ल लोक के एक मंच पर लाबय के कोशिश कएलखिन्ह. एहि के लेल संजीव जी बधाई के पात्र छथिन्ह.
मुदा एहि मे बेसि बीजेपी सं नेता शामिल भेलाह. संगोष्ठी मे दरभंगा सं बीजेपी एमपी सांसद कीर्ति झा आजाद, बीजेपी एमएलए संजय सरावगी, गोपालजी ठाकुर के संग पूर्व सांसद राजेश रंजन उर्फ पप्पू यादव सेहो शामिल भेलाह.
साहित्यकार शेफालिका वर्मा जी सेहो एहि संगोष्ठी मे मौजूद छलीह.
मिथिला राज्य के मांग के लsक सभ प्रतिनिधि अपन-अपन विचार राखलखिन्ह. अगर सच मे अलग राज्य चाही तं मिथिला-मैथिली लेल काफी किछ करय के जरूरत अछि.
सभ गुट- संगठन के आपसी भेदभाव-टकराव के अलग राखि एक संग आगां बढ़य के जरूरत अछि.
मैथिली के कम सं कम मिथिला में अनिवार्य करय के जरूरत अछि.


text:
नयी दिल्ली । हिन्दी आ मैथिली क प्रसिद्ध साहित्यकार गंगेश गुंजन कए उत्तर प्रदेश हिन्दी संस्थान दिस स सौहार्द सम्मान लेल चुनल गेल अछि । उत्तर प्रदेश हिन्दी संस्थान क एक पत्रक मोताबिक गंगेश गुंजन कए साल 2016 क लेल सौहार्द सम्मान (मैथिली) प्रदान करबाक निर्णय कैल गेल अछि । पुरस्कार क तौर पर हुनका दू लाख टकाक क नगद राशि आओर प्रशस्ति पत्र प्रदान कैल जाएत । आकाशवाणी से सेवानिवृत्त 74 वर्षीय गंगेश गुंजन एक दर्जन से बेसी साहित्यिक कृती क रचना कए चुकल छथि । मैथिली भाषा मे हुनक कहानी संग्रह उचित वक्ता क लेल हुनका सन् 1994 मे साहित्य अकादमी पुरस्कार से सम्मानित कैल गेल छल । एहिक अलावा बिहार सरकार क प्रतिष्ठित विद्यापति पुरस्कार से सेहो हुनका सम्मानित कैल जा चुकल अछि । मैथिली मे हुनकर अन्हार इजोत (कथा-संग्रह), पहिल लोक (उपन्यास), हम एकटा मिथ्या परिचय, (दीर्घ कविता), लोक सुनू (कविता संग्रह), बुधिबधिया, आइ भोट (नाटक) नामक रचना प्रकाशित भए चुकल छथि । ओतहि हिन्दी में शब्द तैयार है (कविता संग्रह) प्रकाशित भेल अछि ।
मुख्य पृष्ठ समाचार गंगेश गुंजन कए उप्र हिन्दी संस्थान क सौहार्द सम्मान


text:
शुक्रवार, 24 नवंबर 2017
मैथिली संस्कृति अथवा मिथिलामक अवयव
मैथिली संस्कृति अथवा मिथिलामक अवयवमैथिली संस्कृतिकेँ समग्रतामे मिथिलाम कहल जा सकैत अछि। कुनो सांस्कृतिक क्षेत्र अपन किछु विशेष खानपान, विध बेबहार, गीत संगीत आदिक कारणे विशेष स्थान आ पहिचान रखैत अछि। मैथिली संस्कृति अथवा मिथिलामक सेहो अपन विलक्षण विशेषता छैक। कनिक ओहि विलक्षणता पर विचार करी।
मिथिलाम संक्षिप्त रूपसँ 6 भाग में देखल जा सकैत अछि:
क) खानपान, ख) वस्त्र विन्यास, ग) गीत आ संगीत, घ) वाद्ययंत्र, च) भाषा , छ) धार्मिक संप्रदाय आ परंपरा।
क. खानपान
खानपान कोनो समाजक संस्कृतिक मूल होइत अछि।
परम्पराक बात करी त' मैथिल चारि बेर भोजन करैत छथि:
i. पनपियाइ: किछु आहारग्रहण उपरांत जलग्रहण।
ii. कलउ/ मँझिनी: मध्याह्न भोजन कायाकल्प तृप्यान्त स्थुल शरीर तृप्त्यार्थ अन्न-फल-जल सँ परिपूरित भोजन।
iii. बेरहट: दिनक चारिम पहर मे लेल जायवला आहार।
iv. रातुक भोजन। कतेक लोक रातिक हल्लुक आ सुपाच्य आहार लैत छथि जकरा "हलझप्पी" कहल जाइत अछि।
आब कनि सामग्री आ विन्यासक बात करी:
मिथिला मे खानपान दू दृष्टिकोण सँ देखल जा सकैत अछि। भोजनक मुख्य आ स्थानीय तत्त्व आ दोसर भोजनक सचार। जखन बहुत रासक वस्तुसँ भोजनक थारी अथवा थार सजाएल जाएत अछि त' ई भेल सचार। सचार में कोनो जरुरी नहि जे सब वस्तु अथवा भोज्य सामग्री स्थानीय हो। जखन भोज्य सामग्री के बात करैत छी त मिथिलाक मूल भोज्य सामग्रीक ज्ञान बुझ पडत।
एक फकड़ा कहल जाइत छैक:--
तिरहुतीयताक भोजन तीन।
कदली कबकब मीन।।
आब कनि एकरा देखी:---
कदली (केरा): केरा गाछक सब चीज़क प्रयोग मिथिला मे होइत अछि। थम्बक भीतरक गुद्दाक तरकारी, कोषाक तरकारी, कांच केराक तरकारी, पाकल केराक विविध रूप मे प्रयोग। कोनो भार बिना केराक पूर्ण नहि अछि। केराक प्रयोग सब बिध, बेबहार, पूजा पाठ, उत्सव, सत्यनारायण कथा आदि मे होइत अछि। कांच केराक तरकारी पथ्य के रूप मे प्रयुक्त अछि। केरा थम्भ के बहुत शुभ कार्य मे प्रयोग होइत अछि। केराक पात पर भोजन करब अदौसँ अबैत परंपरा अछि।
कबकब: कबकबक अंतर्गत भेल ओल, खमहारु , कौआं पात , ओलक पेंपी, कन्ना पात, अरिकंचक लोढ़हा, आदि। ओल शुद्ध आ सुपाच्य वस्तु अछि। सामूहिक भोज में ओलक सन्ना अनिवार्य रहैत अछि। ओलक तरकारी सेहो खूब चावसँ हमरालोकनि खाइत छी। खमहारुक तरुआ अथवा खमहारुआ मिथिलाक विशेषता अछि। अरिकोंच ओनात' सब खाइत छथि मुदा स्त्रीगनक मध्य ई कनि अधिक प्रिय अछि। कबकब भोज्य पदार्थक विन्यासमे कागजी, ज़मीरी नेबो, कांच आम, आ आमिलक प्रयोग होइत अछि।
एकर अतिरिक्त सुथनी, अरुआ आदि पदार्थक सेहो कबकबक श्रेणी मे राखल जा सकैत अछि।
मीन : मीनक अर्थ भेल माछ। माछ त अपना सभक भोजनक मुख्य पदार्थ अछि। अनेक तरहक माछ आ माछक संग संग ओहि प्रजातिक अन्य चीज़ जेना कांकोड, डोका, काछु आदि खेबाक परंपरा मिथिला मे अछि।
माछक अनेक तरहेँ उपयोग भोजन विन्यास मे होइत अछि। माछक तरल, माछक झोड़, माछक सन्ना आदि।
ई त भेल तीन मुख्य तत्त्व। एकरा अतिरिक्त किछु पदार्थ अछि जे मैथिल के बहुत प्रिय छनि। ई सब अछि:
नाना तरहक साग, जेना केराव, बूट, गेनहारी, बथुआ, ख़ेसारी, करमी आदि। सागक महत्व मिथिला मे बहुत रहल अछि। बसन्त पंचमी लगैत देरी बेटी सगतोरनी भ' जाइत छैक। बूट-केराव आ खेसारीक साग तौला सभमे मह-मह करैत खदकैत रहैत छैक। सामान्य लोक आ सभ जातिक लोक साग-भात भरि इच्छा हरियर मरिचाइ गूडि गूडि सुआद लए लए खाइत अछि। बिना तिलकोरा तरुआकेँ मिथिलाक भोजन बेकार। चाउर पिठारक लेप मे बोरि क' सरिसबक तेल मे तरब। कुर कुर स्वादक अनुभूति सँग खैब मिथिले मे संभव छैक।
गरीब गुरबा सब कुअन्न जेना मड़ुआ, ख़ेसारी, अल्हुआ, कौन, साम, मकई, अल्हुआ, कन्द आदि खाए सेहो अपन गुजड़ करैत छ्ल। आब स्थिति मे सुधार भेलैक अछि आ सब कियोक एक साँझ भात त दोसर साँझ गहुमक सोहारी एकर अतिरिक्त तरकारी, तीमन, दालि अचार आदिक सङ्ग खाइत छथि।
दही-चूरा, चीनी: समस्त विश्व मे मिथिले एहेन क्षेत्र अछि जतए दही-चूरा-चीनी मुख्य भोजन आ भोज इत्यादि मे सामूहिक भोजनक रूप मे खाएल अछि। अतेक झटदनि तैयार होबए बला फ़ास्ट फ़ूड दुनिया मे बहुत कम थिक।
आ सब व्यंजन पर भारी पड़ैत अछि अपन मिथिलाक तिलकोरा । सर्वत्र उपलब्ध, ने दाम ने छदाम, आ स्वादक की कहब? छोट पैघ सब मे अपन स्थान रखने अछि। ई एहेन भोज्य पदार्थ अछि जकरा केवल मैथिल खाइत छथि।
मिथिलाक भोजक सकरौड़ी विलक्षण होइत अछि। एकरा अपन सभक भात दालिक भोजन के डेजर्ट कहि सकैत छी। सकरौड़ी दूध मे ड्राई फ्रूट्स, बुनिया एवं अन्य सामग्री डालि दूध के खूब गाढ़सँ खौलेलाक बाद बनैत छैक। चीनी सबसँ अंत मे देल जाइत छैक। भोज मे लोक चीनी सुरकैत अछि। सकरौड़ीसँ भोजक अंत होइत अछि।
दालि भातक भोजक श्रृंगार थिक बर । बर सामान्यतया उड़िदक घाटिसँ बनैत अछि।
मखान: भारतवर्ष मे सबसँ अधिक मखान अपन मिथिला मे होइत अछि आ सबसँ बेसी एकर उपयोग सेहो हमरे लोकनि करैत छी।
अंततः भोजनक पूर्णता मुखशुद्धि सँ होइत अछि आ मुखशुद्धि पान सुपारी संगे।
ख. वस्त्र विन्यास
परंपरागत वस्त्र मिथिलाक पुरुष लेल धोती, गमछा, या मुरेठा आ स्त्रीगण लेल नुआ, आंगी अछि। किछु विशेष वर्गक लोक या त विशेष अवसर पर अथवा ओहुना पाग सेहो धारण करैत छथि। धोती त मिथिलाक मुसलमान सेहो पहिरैत छला। आब मुस्लमानक बाते छोड़ू हिन्दू सब सेहो धोती सँ बप्पा बैर केने जा रहल छथि। पहिने अपना ओत कोकटा बाँग होइत छल जकर प्राकृतिक रंग ऑफ वाइट होइत छलैक। ओही बांग केर धोती के कोकटा धोती कहल जाइत छलैक।
प्राचीन समयमे पुरुष गाम गमैत भ्रमण करबा काल धोती, मिर्जई, दुपट्टा, गमछा, आदिक प्रयोग करैत छला। पैर मे खराम पहिरबाक प्रथा हाल तक छल। पाहुन परखक पएर धोबक हेतु खराम देल जेबाक परंपरा एखनो बहुत ठाम अछि। उच्च वर्ण मे खराम पहिरक व्यवस्था उपनयन संग प्रारम्भ भए जाइत छल। किछु लोक खरपा सेहो पहिरैत छला। खरपाक आधार आर्थत तरवा काठक आ ऊपर मे आँगुर लग प्लास्टिक अथवा चाम लागल रहैत छलैक।
कालान्तर मे लोक गोल गला सेहो पहिरनाइ प्रारम्भ केलनि।
मिथिलाक स्त्रीगण सब व्यवहार कएल वस्त्र यथा धोती आ नुआ सँ केथड़ी आ सुजनीक निर्माण सुई ताग सँ करैत छली। केथड़ी मोटगर होइत छैक जकर व्यवहार मोटगर गद्दा जकाँ जारक समय बिछेबाक हेतुकएल जाइत छैक। सुजनी कलात्मक होइत छैक। सुजनी मे अनेक तरहक तागक सुन्नर संयोजनसँ बहुत रास डिजाईन , मोटिफ, वोटिफ, पैटर्न आदि बनेबाक प्रथा मिथिला मे छलैक। सब वर्ग आ जातिक स्त्रीगण एहि कलामे निपुण होइत छली। सुजनीक प्रयोग ओछाइनक चद्दरिक रूप मे होइत छैक। किछु लोक गरीबी मे केथड़ी सेहो ओढ़ैत छथि।
पूस मासक जड़काला गोइठा-करसी धरि तापए बला रहैत छैक। ओना त' माघक जाड़ बाघ होइत अछि मुदा पंचमी लगैत देरी घोकचल चाम आ मोचरल अंग साहि लोक सोझ भ' क' ठाढ़ होमय लगैत अछि। मोटकी दुसल्ला चद्दरिक गांती बनहैत अछि। गांतीक अर्थ भेल चद्दरिकेँ माथ सँ झाँपैत गरदनिक पाछा मे गिठह बान्हब। सामान्यतया बच्चा आ बूढ़ गांती बनहैत छथि। घूर लोक अगहन, पूस आ माघ धरि पजबइत अछि आ तपैत अछि।
ग. गीत संगीत
मिथिलाक लोकगीत एक महासागर अछि। एकर संख्या कतेक अछि से कहब असंभव। मैथिली लोकगीतक विशेषता एकर समवेत गायन शैली छैक। लगभग 98 प्रतिशत गीत बिना कोनो वाद्ययंत्र और विशेष रागसँ गाएल जाइत अछि। मुदा गीतक शब्द, भाव, गबैय्याक उत्साह आ समर्पण, विध बेबहारक प्रति ध्यान , ऋतुक संग स्वभाव, क्रियाकलापसँ प्रतिबद्धता, काज मे लगाव, आपसी प्रेम आ प्रकृति सँ अनुराग बिना कोनो वाद्ययंत्र के सेहो मैथिली लोकगीत के अलग संसार मे ल जाइत अछि। विद्यापतिक पदावली, ताहू में उत्सव विशेषक गीत, सोहर, समदाउन, उदासी, साँझ, प्राती आ शिवक गीत मे महेसवानी , नचारी आ कमरथुआ गीत तन-मनकेँ बहुत हर्षित करैत अछि। सीता, राजा सलहेस, कारिख महाराज, दीनाभद्री, आदिक लोकगाथा आ गीत सेहो अपन अलग स्थान रखैत अछि। सब शास्त्रीय गीत मिथिला मे बहार सँ आयातित अछि, यद्यपि ध्रुपद मैथिली लोकशैली संगे तारतम्य बना सकल अछि। बटगबनी, तिरहुत, लगनी तीव्रगति सँ चलैत गीत आ मोन लगबए बला गीत अछि। उदासी संत परंपरा, कबीरपंथी परम्परा, सँ प्रभावित भ रचल गेल अछि।
मिथिलाक उच्चवर्ग विशेष रूपसँ ब्राह्मण आ कर्ण कायस्थ अपन महिला के पब्लिक स्पेस मे गायन, वाद्ययंत्र संगे गायन, नृत्य आदिक स्वतंत्रता नहि देने छथि जाहिसँ एहि वर्गक महिला मे नृत्य, नृत्यगीत, नृत्यनाटिका आदिक शैली नहि विकशित भ सकल छनि। अन्य जाति सब मे डोमकच्छ, जटा-जटिन, झ्झिया, आदिक रूप भेटैत अछि। शामा चकेबा मे बहुत साधारण तरहक नृत्य आ उत्साहक स्वतंत्रता देखैत छी।
मुस्लमान महिला सब ताजिया के समय झिझिया छाती पीट पीट गबैत छथि। हुनकर स्वर आ टोन बहुत हद तक उदासी आ समदाउन सँ मेल खाइत छनि।
घ. वाद्ययंत्र
मिथिलाक मूल वाद्ययंत्र रसनचौकी मे प्रयुक्त होइत अछि। दुर्भाग्य सँ एकरा कहियो मिथिलाक तथाकथित विद्वान लोकनि प्रोत्साहित नहि केला। एकरा बारेमे कहल जाइत अछि जे जखन सीता राजा जनक द्वारा हर जोतैत काल स्वर्ण कुम्भसँ धरतीसँ बहार भेली त भगवान स्वर्गसँ प्रसन्न होइत अप्सरा, वाद्ययंत्र आ ओकरा बजबए बला कलाकार सेहो मिथिला पठेला। किछु लोकक कहब छनि जे चूँकि ई वाद्ययंत्र चमार बजबैत छथि ताहि एहि पर विशेष ध्यान नहि देल गेल।
च. भाषा:
मैथिली भाषा प्राचीन भाषा अछि। एकर अपन लिपि छैक मुदा आब लोक देवनागरी मे लिखैत छथि। बंगला लिपि मिथिलाक्षर सँ प्रेरित भ बनल अछि। एहि भाषा में विद्यापति, ज्योतिरेश्वर, चंदा झा, लाल दास, हरिमोहन झा आ यात्री सनहक़ साहित्यकार भेल छथि। मैथिली भाषाक अनेक उपभाषा अथवा बोली जेना अंगिका, बज्जिका, मुस्लमानक (कुंजड़ा), सीतामढ़ीक उपभाषा आदि मे देखल जा सकैत अछि।
छ. धर्म आ संप्रदाय
मिथिला मे सब वर्णक लोक, सब धर्मक लोक रहैत छथि। अतए केर हिन्दू पंचोपासक छथि। महादेवक पूजा माटिक महादेव बना अद्भुत ढंग सँ कएल जाइत अछि। बुद्धक भाषा आ चार्यपदकेँ एखनो मैथिली अपना मे आत्मसात केने अछि। तंत्रमे बौद्ध तंत्रक स्पष्ट प्रभाव छैक। सिद्धपीठ आ बज्रयानक तंत्र स्थल मिथिला मे आबि जेना संगम जकाँ एक दिशा मे एक भए बहए लगैत अछि। मुस्लमान सब सेहो अपन धर्मक पालन करैत छथि संगहि किछु लोक परंपराक तत्वक अपना मे समावेश क लेत छथि।
सीताकेँ मिथिलाक स्त्री नायिकाक प्रतिनिधि आ राजा सलहेसकेँ पुरुष नायकक प्रतिनिधि कहल जा सकैत अछि।
ज. मिथिला चित्रकला
मिथिला चित्रकला जकरा मधुबनी चित्रकला सेहो कहल जाइत अछि, अपन स्थान आ नाम कला संसार मे नीक जकाँ दर्ज करा लेने अछि। एहि पर बड्ड लिखब अनिवार्य नहि। इंगित भ गेल अतेक काफी अछि।
कोई टिप्पणी नहीं:
सदस्यता लें टिप्पणियाँ भेजें (Atom)


text:
पटना । गृह मंत्रालय क योजना क तहत भारत-नेपाल सीमा पर जे सड़क बनाउल जेबाक अछि ओ सशस्त्र सीमा बल (एसएसबी) द्वारा तय एलायनमेंट पर बनत। पथ निर्माण विभाग क देखरेख मे बनि रहल इ सडक क लेल राशि गृह मंत्रालय द्वारा उपलब्ध कराउल जा रहल अछि, मुदा सड़क क लेल जमीन अधिग्रहण पर जे राशि खर्च हेबाक अछि ओ राज्य सरकार खर्च करत। गृह मंत्रालय क एहि योजना क तहत बिहार-नेपाल सीमा पर 570 किमी सड़क बनत। आरंभिक आकलन क हिसाब स एक किमी सड़क निर्माण पर 3.10 करोड़ टका खर्च कैल जाएत। भारत-नेपाल सीमा पर सड़क बनेबा लेल जे गृह मंत्रालय क प्रस्ताव अछि ओकर अनुसार स सड़क पक्का बनत, मुदा इ दू लेन क होएत। निर्माण कार्य क मानिटरिंग पथ निर्माण विभाग करत। वर्तमान मे एहि सड़क क निर्माण क लेल विस्तृत परियोजना रिपोर्ट तैयार कैल गेल अछि। एहि बाबत पथ निर्माण विभाग हर हफ्ता इंजीनियर क संग समीक्षा बैठक करि रहल अछि। विस्तृत परियोजना रिपोर्ट तैयार करबाक जिम्मा बिहार राज्य पथ विकास निगम लिमिटेड कए देल गेल अछि। पथ निर्माण विभाग क सचिव प्रत्यय अमृत अभियंता कए हिदायत देलथि अछि जे इ परियोजनाक राज्य लेल विशेष महत्व अछि एहि लेल एकरा समय स आ सही तरीका स पूरा कैल जाए। पूर्व मे एहि सड़क क एलायनमेंट पर गृह मंत्रालय, एसएसबी आ पथ निर्माण विभाग क अधिकारी क एक बैठक सेहो भ चुकल अछि। बैठक मे तय भेल छल जे नव एलायनमेंट पर इ सड़क बनाउल जाए, एकरा लेल फारेस्ट क्लियरेंस आ वाइल्ड लाइफ क्लियरेंस क लेल सेहो राज्य सरकार कए काज करबाक अछि। ओना एकरा लेल एसएसबी क सबटा कमांडेंट कए सहयोग क लेल कहल गेल अछि।
मुख्य पृष्ठ समाद विशेष भारत-नेपाल सीमा पर बनत नवका सड़क


text:
नई दिल्ली। आयकर विभाग क ताजा रिपोर्ट क अनुसार पटना क्षेत्र व्यक्तिगत आयकर देबा मे जतय सर्वाधिक वृद्धि दर्ज केलक अछि, ओतहि औद्योगिक कर देबा मे सेहो 74.03 फीसदी क वृद्धि संग देश मे तेसर स्थान पेबा मे सफल रहल अछि।
रिपोर्ट क अनुसार व्यक्तिगत आयकर क मामला मे पटना (बिहार आ झारखंड) क्षेत्र मे सर्वाधिक वृद्धि 92.95 फीसदी दर्ज कैल गेल अछि। एकर बाद लखनऊ (उत्तर प्रदेश-पूर्व) क्षेत्र मे 89.59 फीसदी, गुवाहाटी (उत्तर-पूर्व) क्षेत्र मे 60.38 फीसदी, कानपुर क्षेत्र मे 46.63 फीसदी आ मेरठ (उत्तर प्रदेश-पश्चिमी) मे 43.58 फीसदी क वृद्धि दर्ज कैल गेल अछि।
व्यक्तिगत आयकर संग्रह 8.51 फीसदी क वृद्धि क संग 33,940 करोड़ टका रहल, एहि मे प्रतिभूति लेनदेन कर, रेसीड्युवल फ्रिंज बेनिफिट टैक्स आ बैंकिंग नकद लेनदेन कर सेहो शामिल अछि। एकर विपरीत गत वर्ष एहि चार मास मे इ 31,279 करोड़ टका छल। व्यक्तिगत आयकर मे औसत वृद्धि प्रतिभूति लेनदेन कर मे 26.25 फीसदी क कारण देखबा मे भेटल। वित्त मंत्रालय क मुताबिक अप्रैल-जुलाई 2010-11 क बीच प्रतिभूति लेनदेन कर 1,652 करोड़ टका रहल, जखनकि गत वर्ष एहि अवधि मे इ 2,240 करोड़ टका छल।
कुल मिला कए अप्रैल स जुलाई क बीच प्रत्यक्ष कर संग्रह 15.75 फीसदी बढ़िकए 85,647 करोड़ टका तक पहुंच गेल, जखकि बीतल वित्त वर्ष क एहि अवधि मे इ 73,990 करोड़ टका छल। जुलाई मे प्रत्यक्ष कर संग्रह 16.8 फीसदी क इजाफा क संग 16,972 करोड़ टका तक पहुंच गेल। गत वर्ष जुलाई मे इ 14,525 करोड़ टका छल।
एहि अवधि मे उद्योग कर संग्रह 20.95 फीसदी क उछाल क संग 51,627 करोड़ दर्ज केलक, जखन कि वित्त वर्ष 2009-10 मे अप्रैल स जुलाई क बीच मे इ 42,685 करोड़ छल।
औद्योगिक आयकर मे 219.23 फीसदी क सबस बेसी इजाफा भोपाल (मध्य प्रदेश-छत्तीसगढ़) क्षेत्र मे दर्ज कैल गेल। एकर बाद नागपुर क्षेत्र मे 86.36 फीसदी, पटना क्षेत्र मे 74.03 फीसदी, दिल्ली क्षेत्र मे 73.26 फीसदी, भुवनेश्वर क्षेत्र मे 55.92 फीसदी आओर पुणे क्षेत्र में 39.48 फीसदी क वृद्धि दर्ज कैल गेल अछि।
प्रत्यक्ष कर संग्रह मे पटना सबस आगू
नई दिल्ली। आयकर विभाग क ताजा रिपोर्ट क अनुसार पटना क्षेत्र व्यक्तिगत आयकर देबा मे जतय सर्वाधिक वृद्धि दर्ज केलक अछि, ओतहि औद्योगिक कर देबा मे सेहो 74.03 फीसदी क वृद्धि संग देश मे तेसर स्थान पेबा मे सफल रहल अछि।


text:
आई मन बड़ खुश अछि
ई पदक सिर्फ अभिनव बिंद्रा के पदक नहिं अछि... ई देश के सौ... सवा सौ करोड़ लोकक पदक अछि. अखन तक हॉकी छोड़ि भारत के दोसर कोनो खेल मे गोल्ड नहिं मिलल छल. 1980 के मॉस्को ओलंपिक के बाद त हॉकी मे सेहो स्वर्णक अकाल पड़ि गेल. ओकर बाद एहन भेल जे क्लालीफाई करय लेल संघर्ष करय पड़ैत अछि. व्यक्तिगत मुकाबला मे राज्यवर्धन सिंह राठौर के एथेंस मे सिल्वर मिलल छलन्हि. व्यक्तिगत मुकाबला मे तs 112 बाहर साल पहिने ओलंपिक शुरू भेला के बादे सं भारत के एकोटा गोल्ड नहिं मिलल छल. एहि मे अभिनव के स्वर्ण जीतनाय एहन छल जे लागैत छल नाचय लागु... भांगड़ा करय लागु... किछ गाबय लागु... एहन बड़ दिन बाद भेल जे मन एतेक खुश छल. ओना तं रोज मस्ती मे रहय छी मुदा कहय छै नै जे बिन पीने नशा... से हाल छल. आओर ई हमरे नहिं सभ देशवासी के छलन्हि.
एहि दौरान ई खबर पर नजर गेल जे राज ठाकरे कहलथिन्ह अ जे जेहि दोकानक... दफ्तरक बोर्ड... होर्डिंग... बैनर मराठी मे नहिं होएत ओकरा तोड़ि देल जाएत. डरे लोक सभ अपन बोर्ड... बैनर... होर्डिंग मराठी मे बदलय लगलाह अ. ई खबर पढ़ि हम सोचय लगलौं जे कि अभिनव के खबर पढ़ि राज ठाकरे खुश होताह कि नहिं ? ओ त सिर्फ पोखरि के बेंग के जकां मराठी टा टरैंत रहैत छैथि. हुनका आंखि पर तं टमटमक घोड़ा जकां पट्टी लागल छनि जे ओ सिर्फ नाके सीध मे देखय छथिन्ह अगल-बगल मे नहिं. मराठी सं बेसि तं हुनका सुझाइते नहिं छनि. त कि आई हुनका मन नाचय के कएलकन्हि कि नहिं ? अहां सभ पता लगाउ... पता चलय त हमरो बताएब. तखन तक जय श्री कृष्णा.
2 comments:


text:
मदद के लेल आगां आउ...
बाढ़ि सं उत्तर बिहार केर एकटा बड़का इलाका प्रभावित अछि. सभ किछ तहस-नहस भs गेल अछि. जान-माल के भारी नुकसान भेल अछि. सैकड़ों लोक मारल गेलाह अछि. जे बचल छथिन्ह ओ जिनगी आओर मौत के बीच झूलि रहल छथिन्ह. पानि मे फंसल छथिन्ह. अखनो कइटा इलाका एहन अछि जतए लोक मदद केर... राहत केर इंतजार करि रहल छथिन्ह. हुनका पास खाय -पिबय लेल किछ नहि अछि. गाछक पात तक खाय पड़ल छनि. जेना-तेना दिन काटि रहल छथिन्ह. कतेक लोक भूखल- पियासल रहला के कारण... पानि मे फंसल रहला के कारण... दिशा-मैदान के सुविधा नहि रहला के कारण बीमार पड़ि गेल छथिन्ह. कोनो उम्मीद नहि दिखाइत छनि. कहिओ सोचलो नहि छलखिन्ह जे जिनगी एतेक बेबस भs सकैत अछि. कतेक लोक पानि केर धार मे बहि गेलाह. कतेक लोक एक -दोसरा सं बिछड़ि गेलाह. किछ लोक हिम्मत कs केला केर थम के नाव बना ऊंच स्थान दिस पहुंचला अछि. मुदा हुनका स्थिति किछ नीक नहिं अछि. मुदा मुसीबत मे फंसल एहन लोक के बचाबय लेल कइटा लोक आगां सेहो अएलाह अछि. कइटा एनजीओ सेहो राहत आओर बचाव मे लगि गेलाह अछि. सरकारी अमला सेहो जुटि गेल अछि. रेडक्रास आओर उद्योगपति... कारपोरेट घराना के ओर सं सेहो मदद आबय लगल अछि. मुदा जेहि तरहक विनाश अछि... तबाही अछि... नुकसान अछि ओहि मे ई मदद काफी नहि अछि. अखनो काफी किछ करय के जरूरत अछि. एहि मे सभ लोक के मिलि-जुली के काज करय के जरूरत अछि. पुण्य कमाय लेल एहि सं नीक अवसर फेर नहि मिलत. जतेक मदद कs सकय छी करबाक चेष्टा करु. तन... मन ... धन सभ तरहे जेना मदद भs सकय करिऔ. किछ लोक एहनो हालात मे लोक के परेशान करय मे लागल छथिन्ह. लूटपाट... छिना- झपटि...चोरी-चपाटी मे लागल छथि. नाव सं पार कराबय लेल बीच धार मे ल s जाsक डूबा देबय के धमकी दs सभ किछ कब्जा मे लs लैत छथिन्ह. एहन लोक के त सातो जन्म मे मुक्ति नहिं मिलतन्हि. लोक के मदद केर लेल आगां आउ. मन के असीम शांति मिलत. सेवा करु... भूखल लोक के खाना खिलाउ... पानि पिआउ...कपड़ा दिअउ. बड़ उपकार होएत. एतेक नीक लागत जे अहां कहि नहिं सकैत छी. लागत जे ऐना पहिने किया नहि कएलौं. मन के जे शांति मिलत ओकर त किछ कहनायए नहिं. अहां एक दिन शुरू कs क त देखिऔ. विपत्ति मे फंसल...कष्ट मे फंसल लोक के सेवा करब... मदद करब त कएटा यज्ञ के फल मिलत. चारुधाम यात्रा केर फल मिलत. त एहन मौका हाथ सं जाए नहि दिउ.


text:
बीजिंग : भारत आ चीन बिहार क नालंदा जिला मे नालंदा विश्वविद्यालय स्थापित करबा लेल एकटा समझौता पर हस्ताक्षर केलक अछि। नालंदा मे विश्वविद्यालय स्थापित करबा लेल प्रधानमंत्री मनमोहन सिंह आ चीन क प्रधानमंत्री ली कुचियांग क बीच बैसार क बाद विदेश सचिव सुजाता सिंह आ भारत मे चीन क राजदूत वेई वेई एकटा समझौतापत्र पर हस्ताक्षर केलथि। इ विश्वविद्यालय डिग्री, डिप्लोमा आ सर्टिफिकेट प्रदान करबा मे सक्षम होएत। समझौता क मकसद दूनू देश कए एक अकादमिक समुदाय क निर्माण मे सक्षम बनेनाइ अछि जाहि ठाम छात्र, विद्वान, शोधकर्ता आ शिक्षाविद् कए नालंदा विश्वविद्यालय कए उत्कृष्टता क अंतरराष्टीय केंद्र बनेबा मे मदद भेटत । एहि विश्वविद्यालय मे विभिन्न देश क सबस प्रतिभावान छात्र शिक्षा हासिल करताह। विश्वविद्यालय क स्थापना आ एकर संचालन लेल वित्तीय कोष क इंतजाम एकर संचालक मंडल द्वारा कैल जाएत। संचालक मंडल मे भारत आ अलग- अलग देश क प्रतिनिधि शामिल छथि। एहि मे पूर्वी एशिया सम्मेलन क भागीदार देश क पांचटा प्रतिनिधि सेहो शामिल छथि । राष्टपति एहि विश्वविद्यालय क विजिटर हेताह ।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
जानकी आओर जनसाधारण शुरू
जयनगर- सहरसा जानकी एक्सप्रेस आओर सहरसा -अमृतसर जनसाधारण एक्सप्रेस चलनाय शुरू भ गेल अछि. रेल मंत्री लालू प्रसाद यादव दुनु रेल के हरी झंडी दिखा रवाना कएलथिन्ह. चौदह साल पहिने जानकी एक्सप्रेस के परिचालन बंद भ गेला सं एक तरहे मिथिलांचल के ई इलाका दु भाग में बंटि गेल छल. आब फेर सं दिल जुड़ि गेल अ. एहि अवसर पर रेल मंत्री कहलथिन्ह जे जल्दीए मधेपुरा में विद्युत रेल इंजन कारखाना खुलत. देर सिर्फ जमीन मिलला में देरी के कारण भ रहल अछि. एहि कारखाना के लेल जे छोट- छिन्ह कल पुर्जा के जरूरत होएत ओकरा लेल सहरसा सुपौल में कइटा छोट- छिन्ह कारखाना खोलल जाएत. लालू यादव इहो कहलथिन्ह जे बिहारीगंज आओर कुरसैला के बीच रेल लाइन बिछाइल जाएत. एहि अवसर पर लोक सभ के रेल मंत्री ई भरोस देलथिन्ह जे सहरसा में वाशिंग पीट बनि गेलाह के बाद कइटा आओर ट्रेन चलावल जाएत. लालू जी के कहनाय छलन्हि जे मुंगेर - खगड़िया के बीच रेल पुल बनावल जाएत जाहि सं एहि इलाका के लोक के आबय जाय में सहुलियत होएत.रेलमंत्री कहलथिन्ह जे सहरसा फारबिसगंज के बीच बड़ी लाइव बिछाबय के काज दु साल के भीतर पूरा कए लेल जाएत. हुनकर इहो कहनाय छलन्हि जे देश के सभ स्टेशन पर कृषि आपटलेट खोलल जाएत. एकर मकसद किसान भाई के आर्थिक रूप से मदद करनाय आओर कृषि के बढावा देनाय अछि.
Subscribe to: Post Comments (Atom)


text:
कलकत्ता.
महानगर केर एक होटल मे लायंस क्लब इंटरनेशनलक अंतर्गत लायंस रिजेंसी दिस सं विगत बुधदिन आयोजित मिस सेनोरिटा २०१३ केर ताज तनवीर कौर जीतलीह जे १९ प्रतियोगी कें पाछां क' खिताब अपन नाम कयलीह. फर्स्ट रनर अप पूजा पाल आ सेकेण्ड रनर अप वैशाली चौधरी रहलीह. धियान देबय योग्य बात अछि जे एक मैथिल ललना प्रियदर्शिनी झा सेहो एहि प्रतियोगिता मे शामिल छलीह जे मिस ब्यूटीफुल हेयर केर खिताब अपना नाम करय मे सफल रहलीह. ज्ञात हो जे प्रियदर्शिनी पत्रकार छथि आ मूल रूप सं मधुबनी जिला सं सम्बन्ध रखैत छथि.
स्मरण करा दी जे मिस यूनिवर्स प्रतिस्पर्धा 2012 मे मैथिल ललना शिल्पा सिंह प्रतिस्पर्धा केर अंतिम 16 प्रतिभागी मे स्थान बनयबा मे सफल रहल छलीह. शिल्पा मिथिलाक समस्तीपुर जिलाक डीहा गामक छथि. सौंदर्य प्रतियोगिता सहित अन्यान्य विविध क्रियाकलाप मे मिथिलाक सहभागिता बढल अछि. संगहि मिथिला हेतु ई नव जुग आ आधुनिक परिवेश मे अपना कें मिला जमानाक संग डेग मिला चलबाक तैयारीक नीक संकेत अछि.
(Report: मिथिमीडिया ब्यूरो)


text:
पटना सिटी। विद्यापति कए मधुर गीत स गुंजलई आम….ये है मेरा बिहार… गौनिहार राष्ट्रीय आ अंतरराष्ट्रीय सम्मान स सम्मनित 65 वर्षीय संगीत सम्राट पंडित श्याम दास मिश्र क निधन भ गेल। ओ जीवन भरि कश्मीर स कन्याकुमारी तक राष्ट्रीय एकता आ अखण्डता क प्रचार-प्रसार संगीत क माध्यम स करैत रहला। छह बेर राष्ट्रपति पुरस्कार स सम्मानित पंडित जी क निधन स समस्त कला प्रेमी क आंखी नोरा गेल। सब हक मुंह पर एतबे छल कि आब के कहत ”ये है मेरा बिहार..”। बिहारीक मन मे अपन गीत स गौरव भरि देनिहार मिश्र एहन कईटा बिहार गौरव गाथा क गीत आ 35टा संगीत क किताब लिखने छथि। ओ अंतरराष्ट्रीय ख्याति प्राप्त संगीतज्ञ नारायणी कन्या उच्चतर माध्यमिक विद्यालय स वर्ष 2008 मे सेवानिवृत भेल छलाह। संगीत सम्राट पंडित श्यामदास मिश्र 5 जुलाई कए जंगली प्रसाद लेन स्थित आवास स बैंक निकलबाक क्रम मे चौक शिकारपुर मे खोदल गेल सड़क पर खसला आ हुनकर माथ मे गंभीर चोट लागल जाहि स ओ बेहोश भ गेल छलाह। दिल्ली मे चिकित्सक द्वारा इलाज स इनकार करलाक बाद 23 जुलाई कए डा. प्रदीप हुनकर माथ क आपरेशन केने छलाह जाहि स हुनका आराम भेटल छल। चारि दिन तक ओ लोक स गप सेहो केने दलाह। मीडिया मे खबर एलाक बाद बिहार सरकार द्वारा इलाज क लेल 50 हजार टका सेहो देल गेल। 12 दिन तक कोमा मे रहलाक बाद पण्डित श्याम दास मिश्र पाटलिपुत्र डिवाइन हास्पीटल मे आखिरकार दम तोडि देलथि। हुनकर निधन स कला आ संस्कृति जगत मे सन्नाटा पसरि गेल अछि। खाजेकलां घाट पर पण्डित मिश्र क अंतिम संस्कार कैल गेल।
मुख्य पृष्ठ समाचार आब के कहत ”ये है मेरा बिहार”, चल गेलाह सम्राट पंडित श्याम...


text:
पटना : राजधानी क बिजली आपूर्ति कए फ्रेंचाइजी पर लेबा मे कोनो कंपनी रूचि नहि देखा रहल अछि। बिहार स्टेट पावर होल्डिंग कंपन फ्रेंचाइजी लेल किछु एहन शर्त रखने अछि जाहि कारण स कोनो कंपनी निविदा तक नहि देलक अछि। मजबूरन निविदा क अंतिम तिथि 28 अगस्त स बढ़ा कए 17 सितम्बर क देल गेल अछि।
विद्युत कंपनी पटना क फ्रेंचाइजी एहन कंपनी कए दिय चाहैत अछि जेकरा लग पहिने स एहन काज क अनुभव होई। एखन देश में केवल इलेक्ट्रिक सप्लाई कंपनी, कोलकाता में एनडीपीएल आ नयी दिल्ली में बीएसइएस/ रिलायंस पावर/ टाटा पावर/ जीपीएसपी/ टवरेंट पावर लग फ्रेंचाइजी क अनुभव अछि। एहि बेर एहन कोनो कंवनी निविदा मे भाग नहि लेलक अछि। कंपनी अपन शर्त पर बिजली आपूर्ति लेबा लेल दबाव बना रहल अछि। फिलहाल बिहार क अधिकारी अपन गप पर कायम छथि। देश क मात्र आधा दर्जन कंपनी लग बिजली आपूर्ति संचालित करबाक अनुभव अछि। पटना कए बिजली व्यवस्था कए फ्रेंचाइजी पर देबाक प्रक्रिया वर्ष 2009 स चलि रहल अछि। एकरा लेल एखन धरि चारि बेर प्रक्रिया शुरू भेल। तीन बेर कंपनी तक तय भ गेल, मुदा अंतिम समय मे गप बिगड़ि गेल। एहि बेर त निविदा स आगू गप नहि बढि सकल। एहि साल जनवरी स मुंबई क एस्सार पावर कए पटना क बिजली आपूर्ति व्यवस्था फ्रेंचाइजी पर भेटल छल। एस्सार कंपनी अपन बिजली अनबा लेल सरकार पर दबाव द रहल छल। मतभेद एतबा बढल जे सरकार अपन फैसला घुरा लेलक। एतबे नहि एस्सार क 50 लाख सिक्योरिटी मनी सेहो सरकार जब्त क लेलक। जेकर खिलाफ कंपनी अदालत क दुहारि खटखटा चुकल अछि। इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa
पटना क फ्रेंचाइजी लेबा लेल कोनो कंपनी तैयार नहि
पटना : राजधानी क बिजली आपूर्ति कए फ्रेंचाइजी पर लेबा मे कोनो कंपनी रूचि नहि देखा रहल अछि। बिहार स्टेट पावर होल्डिंग कंपन फ्रेंचाइजी लेल किछु एहन शर्त रखने अछि जाहि कारण स कोनो कंपनी निविदा तक नहि देलक अछि। मजबूरन निविदा क अंतिम तिथि 28 अगस्त स बढ़ा कए 17 सितम्बर क देल गेल अछि।